Беҙҙең проекттар Сит илдәргә сығып киткән ватандаштарыбыҙ яҙмышы. 06.06.2016 Бөгөнгө сығарылыштан сит илдәрҙән яҙып алып ҡайтҡан интервьюлар аша Италияла, Испанияла йәшәүсе ватандаштарыбыҙҙың әңгәмәләрен тыңлап, үҙегеҙгә кәрәкле мәғлүмәт туплай алғанһығыҙҙыр. Бәхетте сит ерҙән эҙләргә түгел, ә үҙ илеңдә булдырырға кәрәк. Әммә шуларҙы аңлау өсөн, үҙ илеңдең ҡәҙерен белеү өсөн, бәлки, кемдәргәлер, ситкә сығып килеү ҙә яҙыҡ булмаҫ.\nТулырак Сит илдәрҙә йәшәгән ватандаштарыбыҙ. 30.05.2016 Тапшырыуҙың бөгөнгө сығарылышында Италиянан Башҡортостанға килеп, пицца бешереүсе булып эшләп йөрөүсе наполитанец Маурицио Тиккарди менән танышырһығыҙ.\nТулырак Сит илдәрҙә йәшәгән ватандаштарыбыҙҙың яҙмыштары. 25.04.2016 Бөгөнгө сығарылышта беҙ сит илдәргә барып йәшәп ҡайтыусы яҡташыбыҙ Фәнис Ғабдулла улы Минибаев менән булған әңгәмәне тәҡдим итәбеҙ.\nТулырак Испанияла ике йыл йөрөп ҡайтҡан Айһылыу Кәримова хәтирәләре. 11.04.2016 Бөгөн беҙ алыҫ Испания һыуын эсеп, сит мөхит ашын ашып, кешеләре менән аралашып, урамдарын гиҙеп, Испания иленең ниндәй икәнлеген үҙ күҙе менән танып-белеп, аҡса эшләп ҡайтыусы яҡташыбыҙ Айһылыу Кәримова танышырбыҙ.\nТулырак Сит ерҙәрҙә йәшәгән ватандаштарыбыҙ хәтирәләре. 04.04.2016 Бөгөн һеҙҙең иғтибарығыҙға алыҫ Испания тарафтарында йөрөп ҡайтыусы яҡташыбыҙ Фәриҙә Маскова менән әңгәмә тыңлағыҙ. Ул сығышы менән Баймаҡ районы Ғәле ауылынан, бөгөнгө көндә Сибай ҡалаһында йәшәй.\nТулырак Сит илдәрҙә йәшәгән ватандаштарыбыҙҙың яҙмыштары. 28.03.2016 Бөгөнгө тапшырыуҙа Баймаҡ районы Төркмән ауылынан сыҡҡан яҡташыбыҙ Гөлнара Хөсәйенова менән таныштырыуҙы дауам итәбеҙ. Италияға сығып киткәндә аҡсаһы булмағанлыҡтан, ул ата-әсәһенең ауылдағы өйөн ҡуртымға биреп сығып китә. Уның Италиялағы артабанғы яҙмышы хаҡында тыңлайыҡ.\nТулырак Италияла эшләп ҡайтыусы Баймаҡ ҡыҙы Гөлнара Хөсәйенова ҡатнаша. 14.03.2016 Яҙмыш... Кеше яҙмышы... Ғүмер иткәндә һәр кем үҙ юлында килеп сыҡҡан көрсөк менән көрәшеп, алға ынтыла һәм, уңышҡа өлгәшә. Сит илгә сығып киткәндәрҙең яҙмышында булған хәл-ваҡиғалар уларға этәргес көс булып, ситкә сығып китергә мәжбүр итә.\nТулырак Тыуған төйәгенән ситтә йәшәүселәр ни хәлдә? 07.03.2016 "Ни тиһәң дә, тыуған төйәк ул изге төйәк, бер ваҡытта ла ул онотолмай, ғүмер буйына үҙенә магнит кеүек тартып тора" - тип әйтә бөгөнгө әңгәмәсебеҙ Италияның көнъяғында Неапольда йәшәүсе Башҡортостан ҡыҙы Лира Юлдашбаева.\nТулырак Италияла йәшәгән яҡташтарыбыҙҙың яҙмыштары... 01.03.2016 Эйе, һәр саҡ алсаҡ йылмайған ҡояшлы Италияның йылы һауаһы, зәп-зәңгәр диңгеҙҙәре уларҙы ҡолас йәйеп ҡаршы ала, ә йомарт халҡы ысын күңелдән ярҙам ҡулы һуҙа уларға.\nТулырак Башҡортостандан ситкә киткән ватандаштарыбыҙҙың яҙмышы. 22.02.2016 Ни тиһәң дә, балыҡ эҙләй тәрәнерәк һыуҙы, кеше эҙләй ҡайҙа һәйбәт тормошто...Халыҡ мәҡәлдәрендә һәр ваҡытта ла хаҡлыҡ бар.\nТулырак Сит илгә сыҡҡан ҡатын-ҡыҙҙарҙың барыһында ла тик бер теләк - үҙ иленә,үҙ өйөнә бер аҙ аҡса эшләп ҡайтыу... 08.02.2016 Бөгөнгө көндә байтаҡ ватандаштарыбыҙ ситтә йәшәй. Һәр кемгә мәғлүм: кемдәрҙеңдер атаһы, йәиһә ағаһы, улы Себер тип эшкә китә, ә кемдәрҙеңдер ҡатыны, әсәһе, ҡыҙы сит илгә эш эҙләп юллана. Нужа йөрөтә әҙәм балаһын ситтә. Тапшырыуҙа тыуған ил төшөнсәһен тулыраҡ асырға булышлыҡ итерҙәй яҙмыштар тураһында бәйән итербеҙ.\nТулырак Аҡса эшләйем, балаларыма ярҙам итәйем тип сыҡтым сит илгә... 01.02.2016 Бөгөн ватандаштарыбыҙҙан күптәр сит дәүләттәрҙә йәшәй. Башҡорт халыҡ йырҙарында йырланылғанса, үҙ төйәген һағынып илаған Зөлхизә, Зөлхәбирәләр ҙә етерлек. Ни сәбәптән улар тыуған илен ҡалдырып ситкә сығып китергә мәжбүр? Уларға ғәзиз кешеләре, балалары, ҡартайған ата-әсәһе йәл түгелме ни?


Башҡортостанда Kronospan Holdings East Ltd компаниялар төркөмөнөң предприятиеһы төҙөлә башлаясаҡ // Иҡтисад | новости башинформ.рф\nБашҡортостанда Kronospan Holdings East Ltd компаниялар төркөмөнөң предприятиеһы төҙөлә башлаясаҡ\n16:34, 20 июня 2013 Иҡтисад\n2013 йылдың июлендә Башҡортостанда Kronospan Holdings East Ltd компаниялар төркөмөнөң ағас-юнысҡы һәм ламинацияланған плиталар етештереү буйынса ҙур предприятиеһы төҙөлә башлай. Ер участкаһын ҡуртымға алыу һәм генераль подряд килешеүҙәренә бөгөн Республика йортонда ҡул ҡуйылды.\n— Беҙҙең уртаҡ проектыбыҙ үҫеш ала, — тип һыҙыҡ өҫтөнә алды Башҡортостан Президенты Рөстәм Хәмитов Kronospan Holdings East Ltd компаниялар төркөмө вәкилдәре менән осрашыу барышында. – Үҙ бурыстарыбыҙҙы үтәп киләбеҙ, шуға күрә эшебеҙҙе лайыҡлы башҡарасаҡбыҙ.\nKronospan Holdings East Ltd компаниялар төркөмө башлығы Петер Кайндл да был фекерҙе хуплай.\n— Дәүләт структураларының бик әүҙем булыуын күрәбеҙ. Бөтә административ эштәр контролгә алынған, — тип билдәләне журналистар менән аралашыу барышында Петер Кайндл. – Бөгөнгө осрашыу ҙа бик һөҙөмтәле булды. Үҙебеҙҙең яҡтан шуны әйтә алам: эштәр графикка ярашлы алып барыла, июль башында предприятие төҙөлә башлаясаҡ. Бының өсөн барлыҡ контракттарға ҡул ҡуйылған.\nПетер Кайндл һүҙҙәренсә, республикала ағас-юнысҡы һәм ламинацияланған плиталар етештереү буйынса ҙур предприятиены «PSJ» компанияһы төҙөйәсәк.\n— Объектты ағымдағы йыл аҙағынаса төҙөп бөтөргә планлаштырабыҙ, ә 2014 йылдың өсөнсө кварталында продукция етештерә башларға ниәтләйбеҙ, — тине инвестор.\nШулай итеп, проекттың беренсе фазаһында 200 миллион евро йәлеп ителәсәк. Аҙаҡҡы стадияла предприятиела меңгә яҡын эш урыны булдырыласаҡ.\n— Кәрәкле ҡорамалдарға заказ бирелгән. Был ҙур заманса производство буласаҡ. Тәүге мәлдә йылына 700 мең кубометрҙан ашыу продукция етештереү планлаштырыла, — тип хәбәр итте журналистарға Kronospan Holdings East Ltd компаниялар төркөмө башлығы.\nИҫегеҙгә төшөрәбеҙ, 2011 йылдың 17 авгусында Башҡортостан Президенты Рөстәм Хәмитов һәм Kronospan Holdings East Ltd компаниялар төркөмө башлығы Петер Кайндл республикала ағас эшкәртеү һәм төҙөлөш материалдары етештереү буйынса ҙур предприятие төҙөү тураһында килешеүгә ҡул ҡуйғайны.\nТеги: урман хужалығы,кроношпан


Башҡортостан бюджеты 2012 йылда социаль йүнәлешле булып ҡаласаҡ // Иҡтисад | новости башинформ.рф\nБашҡортостан бюджеты 2012 йылда социаль йүнәлешле булып ҡаласаҡ\n12:53, 18 августа 2011 Иҡтисад\n2012 йылда Башҡортостан бюджеты социаль йүнәлешле булып ҡаласаҡ. Республиканың тупланма бюджетының дөйөм күләменән дүрттән өс өлөшө хеҙмәт хаҡына, һәр төрлө пособиеларға, мәктәп, дауаханаларҙы һәм башҡаһын финанслауға бүленәсәк.\nШул уҡ ваҡытта средстволарҙың иң ҙур өлөшөн мәғарифҡа тотоноу ҡаралған — 31,3 процент. 20,2 проценты иһә — һаулыҡ һаҡлау өлкәһен (мотлаҡ медицина страховкалауын иҫәпкә алып), 12,8 проценты — социаль сәйәсәтте, 3,2 проценты мәҙәниәтте финанслауға йүнәлтеләсәк.\nАғымдағы сығымдарҙың яртыһынан ашыуы эш хаҡына һәм республиканың норматив йөкләмәләрен финанслауға — граждандарға һәр төрлө социаль түләүҙәргә һәм компенсацияларға китәсәк.\n2012 йылға Башҡортостан проекты бюджетын БР финанстар министры Рузалия Хисмәтуллина уҡып ишеттерҙе.\nТеги: бюджет, социаль сәйәсәт


Хәбәрҙәр: Мысыр журналистары Charlie Hebdo тураһында: беҙ ундайҙы баҫтырып сығармаҫ инек.\nМысыр журналистары Charlie Hebdo тураһында: беҙ ундайҙы баҫтырып сығармаҫ инек.\nҒәрәп илдәренең күп журналистары Парижда ҡораллы һөжүмгә дусар булған француз коллегаларына теләктәшлек белдерә. Мысыр баҫмалары хеҙмәткәрҙәре “Шарли Эбдо” редакцияһындағы терактты ғәйепләп сыҡты, әммә, Ҡаһирәләге “Евроньюс” хәбәрсеһенә әйтеүҙәренсә, француз аҙналығы биттәрендәге карикатураларҙы һис ҡасан баҫтырмаҫ инеләр.\nХәлит Хөсәйен, Мысыр журналисы:\n“Һөжүм беҙҙең асыуға тейҙе. Беҙ редакцияға һөжүм итеүселәргә ҡаршы сығабыҙ. Тик беҙ пәйғәмбәребеҙ Мөхәммәт, ғәләйһис-сәләм, ислам динен, шулай уҡ башҡа диндәрҙе һәм йәһүдтәрҙең Мусаһы, насараларҙың Ғайсаһы кеүек пәйғәмбәрҙәрҙе мыҫҡыл итеүгә ҡаршы.”\nМөхәммәт Әлджебәли, Мысыр журналисы:\n“Был һөжүм барыбыҙҙы ла шаҡ ҡатырҙы. Мөһим түгел: һөжүм ҡорбандары журналисмы, ябай кешеме, башҡа диндәрҙе тотоусылармы. Был теракт иң хурлыҡлы карикатураларға ҡарағанда ла ислам имиджына күберәк зыян килтерҙе.”\nФранцуз коллегаларына теләктәшлек белдерһәләр ҙә, бер генә Мысыр баҫмаһы ла, Европа киң мәғлүмәт саралары һымаҡ, “Шарли Эбдо” карикатураһын үҙендә баҫтырып сығарманы.\n“Азатлыҡ- яҡшы нәмә,-ти Ҡаһирә журналистары,-ләкин дини халыҡтың хистәрен мыҫҡыл итеүгә берәүгә лә рөхсәт юҡ.”


Эҫелә ... һыуҙан һаҡлан | ГТРК «Башкортостан» — Новости Уфы и РБ\n10 июля 2020 — 16:43 ГТРК «Башкортостан»\nРеспублика биләмәһендә һыу ҡорбандары һаны арта. 9 июлгә уларҙың һаны 78-гә етте. Шуларҙың 14-е – балалар. Үткән бер тәүлектә генә төбәк һыу ятҡылыҡтарында 9 кеше батып үлгән. Был шарттарҙа күҙәтеү органдары һәм ҡотҡарыусылар иҫкәртеү эшенә бар тырышлығын һала – киң мәғлүмәт саралары, ҡағыҙға баҫылған белешмәләр ярҙамында һыу ингәндә хәүефһеҙлек талаптарына иғтибар итергә саҡыра. Махсус ҡулайлаштырылмаған урындарҙа һыу инмәҫкә, иҫерек хәлдә һыуға төшмәҫкә, балалар менән ял иткәндә уларҙы күҙҙән ысҡындырмаҫҡа өндәй. Ҡағиҙә боҙған осраҡтарҙа 3 меңдән 4 мең һумға тиклем административ штраф һалына.


"Әсәй, мине ирем ташлап китте..."\n14 Май , 22:00\n...Шул саҡта уҡ ҡоҙағыйҙың үҙен һауалы тотоуы күҙгә бәрелгәйне, әлбиттә. Ярай, әсәһе менән түгел, ә улы менән йәшәйәсәк бит ҡыҙыбыҙ, тигәйнек тә, ләкин ныҡ яңылыштыҡ...\n"Бер көн ҡыҙым илап шылтыратты: "Әсәй, мине Сергей ташлап китте..." Көләкәс кенә, атлап түгел, ә орсоҡ шикелле өйөрөлөп кенә йөрөгән ҡыҙымдың бындай ҙа төшөнкө тауышын тәүгә ишеткәнгә, йөрәгем урынынан ҡупҡандай булды. Баш ҡалаға йыйынып сығыу өсөн 15 минут ваҡыт та етте ирем менән беҙгә.\n...Ғаиләләге бер бөртөк ҡыҙыбыҙҙы ел-ямғыр тигеҙмәй, наҙға сорнап, иркәләп кенә үҫтерҙек атаһы менән. Шашып, осоноп киткәндер тип уйлаһағыҙ, яңылышаһығыҙ: бәләкәй сағынан сос, үҙаллы, үҙһүҙле (яҡшы маҡсатта), тырыш, сәмсел булды ул. Үҙенә бәләкәй һәм ҙур маҡсаттар ҙа ҡуя белде: тырышып мәктәпте тамамларға, төпкөл ҡаланан Өфөләге юғары уҡыу йортона уҡырға инергә, шунда төпләнергә, яратҡан кешеһенә кейәүгә сығырға. Буласаҡ иренә лә талаптары ҙур булғанлығын беләм. Ун йәш айырма менән тыуған ҡустыһына яҡшы апай, тәүге "тәрбиәсеһе" лә ҡыҙым булды. Етешһеҙлеге шул: көндәлек тормоштағы өй эштәрендә, ашарға әҙерләгәндә ҡыҙымды тотонманым, ул яғы ғына маҡтанырлыҡ түгел. Бар ваҡытын уҡыуға арнаған баланы нисек итеп башҡа маҡсатта тотонаһың инде?!\nБөтәбеҙҙең дә ҡыуанысына күрә, тырышлығы бушҡа булманы: Зиләбеҙ уҡыу осоронда олимпиадаларҙа һәр ваҡыт ҡатнашты, 1-2-се урындар яуланы, республика кимәленә лә сыҡҡаны булды һәм һөҙөмтәһе - БДИ-ны уңышлы тапшырып, 11-ҙе ҡыҙыл аттестатҡа тамамланы. Юғары уҡыу йортона инеп китеүе лә ҡыйынлыҡ тыуҙырманы. Унда ла иң алдынғы студент иҫәпләнде, биш йылдан юғары белемле белгес һөнәренә ярашлы эшкә лә урынлашты. Бына шулай барыһы ла үҙе теләгәнсә килеп сығып ҡына торҙо. Ике йыл эшләгәс, үҙе туплаған һәм беҙҙең ярҙам менән бер бүлмәле фатирҙы ипотекаға алырға йөрьәт итте. Артабанғы аҙымы - яҡшы егет табып, уға кейәүгә сығыу.\nУныһы ла оҙаҡламай тормошҡа ашты - юғары белемле, төшөмлө эштә йөрөгән, тыныс ҡына холоҡло егет осраны юлында. Кейәү егет беҙгә лә оҡшаны: ипле һүҙле, эсмәй-тартмай, изге күңелле. Уның икенсе милләттән булыуы ғына әҙерәк борсоуға һалды-һалыуын, тик ни хәл итмәк кәрәк, бер-береһен оҡшатҡандар икән, ризалыҡ бирергә, бәхет теләргә генә ҡала. Тағы шуныһы ла күңелде ҡырыңҡыраны: ҡоҙа-ҡоҙағыйҙар үтенесе буйынса никах та, ҙурлап туй ҙа үткәрелмәне йәштәргә. Тик иң яҡын туғандарҙан һәм бер нисә дуҫ-иштәренән торған табын йыйылды, изге теләктәр еткерелде, бүләктәр тапшырылды. Шул ваҡытта уҡ ҡоҙағый булған ҡатындың үҙен һауалыраҡ тотоуы күҙгә бәрелде, әлбиттә. Ярай, әсәһе менән түгел, ә улы менән йәшәйәсәк бит ҡыҙыбыҙ, тип һөйләштек үҙ-ара, тик ныҡ яңылышҡан булып сыҡтыҡ.\nУлы әсәһенең һүҙенән башҡа бер аҙым да яһамағаны тәүге көндәрҙән үк билдәле булды. Нимә ашарға, нисек кейенергә, кемгә нисек нимә әйтергә... Эш хаҡын да иң тәүҙә әсәһенә тоттороуы, уныһының йәштәргә аҡсаны үҙенсә бүлеп биреүе лә аңлашылмай ине. Үҙебеҙ, киреһенсә, яңы тормош ҡорған йәштәргә төрлөсә ярҙам итергә тырыштыҡ.\nӘсәй булараҡ, баламды ялҡау, насар хужабикә тип һөйләмәһендәр тип ныҡ ҡурҡҡайным тәүҙә. Тик бушҡа ғына: башына төшкәс, ҡыҙым бар яҡтан да камиллашыуын дауам итте, интернеттан ҡарап, минән һорашып бешеренергә өйрәнде, йәшәгән ерҙәрен ҡотло, нурлы итергә тырышты. Ата-әсә өсөн иң мөһиме - йәштәрҙең икәү араһындағы татыулығы, бер һүҙле булыуы.\nҠауышыуҙарына өс йыл үтеп китһә лә, ҡыҙым ауырға ҡала алманы. Ул арала төрлө дауаханаларҙа тикшерелеп, тейешле дауаһын да алды, имселәрҙән имләтте, һылатты - һөҙөмтәһеҙ. Сәбәбен үҙендә тапмай, кейәүҙе лә тикшереүгә йөрөтөргә маташты, тик уныһы риза булмаған. Шунда тәүәккәл аҙымға барған Зилә: кейәүҙе нисек ризалатҡандыр, сабыйлы булыр өсөн экоға сиратҡа торған былар. Әллә ошо сәбәпле, әллә икенсе нәмә уйлап, ҡоҙағый йәштәр араһына нығыраҡ һәм тупаҫыраҡ ҡыҫыла башлаған. Гел көтмәгәндә килеп инеп ниндәйҙер етешһеҙлек өсөн бәйләнһенме, юҡтан ғына тауыш сығарһынмы, улын айырып саҡырып алһынмы - килененә ҡаршы көрәш асҡан кеүек күренгән уның был ҡыланышы. Һүҙ "Һин улыма тиң түгел, ҡалдыр уны" тигәнерәк кәмһетеүгә тиклем барып еткән. Хәләленең һуңғы арала үҙгәргәнен, ҡырыҫланғанын тоймаһа, ҡайһы берҙә ҡайтмай тыуған йортонда ҡалыуҙары булмаһа, ҡәйнәһенең был битәр һүҙҙәренә иғтибар ҙа итмәҫ ине Зилә. Ә шулай ҙа, тамсы тама-тама ташты тишә тигәндәй, ҡәйнәһенең йыландай теле йәштәрҙең араһын көндән-көн һыуындырған, бер-береһенән биҙҙергән генә. Ә бер көн инде кейәү: "Әйҙә, айырым йәшәп ҡарайыҡ", - тип әйберҙәрен йыйып сығып киткән. Әйтәһе лә түгел, беҙҙеке һымаҡ бәхетле, ныҡлы ғаилә ҡорорға хыялланған, үҙенсә тырышҡан ҡыҙыбыҙ был хәлде ныҡ ауыр кисерҙе.\nҠыҙым да, беҙ ҙә, бер аҙ тынысланыр ҙа ҡайтыр тип өмөтләнһәк тә, кейәүебеҙ кире әйләнмәне, уның Себергә эшкә сығып киткәнен ишеттек. Ул ғына түгел, шул яҡта үҙ милләтенән булған берәү менән йәшәй башлағанын да ҙур ҡыуаныс менән еткерҙеләр. Был шаңҡытҡыс хәбәрҙән ныҡ өҙгөләнде, һарыға һабышып ябыҡты Зиләбеҙ. Ул арала эко буйынса сираттары килеп еткән ине, тик бергә барыр кеше генә янында булманы. Шундай мөһим, яуаплы мәлдә генә ташлап киткән кешене кем атарға була һуң?!"\nЯҡын танышымдың был хәсрәтле ваҡиғаны - ҡыҙының ҡыҙғаныс яҙмышын һөйләгәненә бер йылдай ваҡыт үткәс, Зиләнең тормошонда тағы ҙур яңылыҡтар булды. Юлында тағы берәүҙе осратып, уның менән яҙмышын бәйләп, бәхетен һынамаҡсы ул. Быныһы - үҙ милләтебеҙ кешеһе, тик ун йәшкә оло, ҡатын алып айырған. Әле Зилә яҡшы эшен ташлап, фатирын бикләп, егете йәшәгән күрше ҡалаға күсеп киткән. Ата-әсәһенең йөрәктәре һаман урынында түгелдер, тим - быныһы ниндәйерәк булып сығыр, ғәзиздәренең өмөттәрен, хыялдарын аяҡ аҫтына һалып тағы тапамаҫмы?..\n"Балаларға тәүфиҡ, күркәм холоҡ, уңышлы сәләмәт тормош теләгәндә, ҡыҙҙарыбыҙға - ир бәхете, ә улдарыбыҙға ҡатын бәхете теләргә кәрәклеген дә аңланым", - ти хәҙер балаһының артабанғы яҙмышы өсөн борсолған ҡатын. Ҡоро һүҙҙәр кеүек булып яңғыраһа ла, әсәнең йөрәк түренән сыҡҡан иңрәү-үкенес ауаздары был. Ысынлап та, тормошта иң мөһим һәм төп урында, һау-сәләмәт булыуҙан ҡала, ғаилә бәхете торған һымаҡ. Килешәһегеҙме?..


Хәрби хеҙмәткә саҡырылыусылар тураһында\n28 октябрҙә Башҡортостандан хәрби хеҙмәткә саҡырылыусылар ҙың тәүге партияһы хеҙмәт итәсәк урындарына оҙатылды. Был са раға тиклем "Башинформ" агентлығында үткән матбуғат конферен цияһында БР хәрби комиссары Тимофей Азаров менән һөйләшеү о шо темаға арналды.\nПлан буйынса быйыл көҙ 8100 Башҡортостан егете Рәсәй арм ияһы сафтарына баҫырға тейеш. Республиканың хәрби комиссары билдәләүенсә, саҡырыу, ҡайһы бер яңылыҡтар индерелеүгә ҡарам аҫтан, үҙ көйөнә бара.\nБеренсенән, хәҙер йәш һалдаттарҙы хеҙмәт итеү урынына бары п еткәс түгел, ә йыйылыу пункттарында уҡ кәрәкле кейем менән\nИкенсенән, альтернатив граждандар хеҙмәте тураһындағы зак он үҙ көсөнә инде. Армияла хеҙмәт итеү урынына "гражданка"ла\nэшләү, быға өҫтәп эш хаҡы ла алыу мөмкинлеге тураһында иғла н ителгәс, альтернатив хеҙмәт үтергә теләп ғариза яҙыусылар\nкүбәйгәйне. Әммә альтернатив хеҙмәттең барлыҡ нескәлектәре асыҡланғандан һуң күбеһенең был теләге кәмене.\n- Нисек кенә булһа ла армияла һалдат һаҡ аҫтында, уның өс өн яуап биреүсе бар, ашаталар, кейендерәләр. Яҙғы саҡырылыуҙ а альтернатив хеҙмәткә киткәнәдрҙең 30 проценты хеҙмәт итеү урынын ташлап ҡасҡан да инде, - тине Тимофей Азаров. - Хәйер , әле йомғаҡтар яһарға иртә - закон яңыраҡ ҡына үҙ көсөнә ин де.\nАльтернатив хеҙмәт итеү урынын ташлап китеүселәр дөйөм ша рттарҙа хәрби хеҙмәткә саҡырыласаҡ.\nБөгөнгө көнгә Башҡоростан хәрби комиссариаттарында альтер натив хеҙмәт үтергә теләүселерҙән килгән 21 ғариза ята. Ула р барыһы ла ентекле өйрәнеләсәк һәм тикшереләсәк. Билдәле бу лыуынса, аҙ һанлы халыҡ вәкилдәре генә түгел, ә ә диндәре ҡ улға ҡорал алырға рөхсәт итмәгәндәр ҙә хәрби хеҙмәт урынына альтернатив хеҙмәт үтә ала. Һуңғыларының ғаризаһы айырыуса е нтекле тикшереләсәк.\nҺуңғы йылдарҙа армиянан "ҡасып" ҡалыу алымдары күбәйеүе б арыһына ла мәғлүм. Әммә, Башҡортостандың хәрби комиссары бил дәләүенсә, "уклонистар" һаны аҙая бара. Ә инде имен - аман х еҙмәт итеп ҡайтыусылар армияны тормош мәктәбе тип һанай.\nТик, ҡыҙғанысҡа ҡаршы, армиянан барыһы ла әйләнеп ҡайта а лмай шул. Тимофей Азаров түбәндәге һандарҙы ла әйтеп үтте: 2 003 йылда хәрби частәрҙә Башҡортостандан 55 кеше һәләк булға н, уларҙың 12 - һе "ҡыҙыу нөктәләрҙә", ҡалғандары ябай частә рҙә баштарын һалған.\n-Үҙҙәренең йәнен үҙҙәре ҡыйыу һәм хәүефһеҙлек техникаһын боҙоу - армияла һәләк булыуҙың төп сәбәптәре ошо, - тине рес публиканың хәрби комиссары. - Хәҙер, ҡыуанысҡа ҡаршы, үлем о сраҡтары аҡрынлдап кәмей һәм тағын да аҙыраҡ буласаҡ: "срочн ик" - саҡырылыусылар хеҙмәт итергә Чечняға ебәрелмәйәсәк.


Белорет «Робинзоны» ла гражданлыҡ бурысын үтәне\n19 Сентябрь 2021, 17:30\nУрман төпкөлөндә, Собханғол ауылынан (халыҡ телендә - Урман Рәүәте) ҡалған, яңғыҙ йорт тора. Мөрйәнән һуҙылып ҡына төтөн сыға. Тимәк, йорт хужаһы мейес яҡҡан.\nҠасандыр бында 120-ләп йорто, мәктәбе булған ҙур ауыл тормошо гөрләп торған. Бик төпкөлдә урынлашҡан ул, шырлыҡты, тауҙарҙы еңел генә үтеп инерһең тимә. Айырыуса, ҡышын һәм көҙөн. Ауылға аҙыҡ-түлеген дә, почтаһын да тау-ташлы, юлһыҙ урман араһынан килтереп тә булмай. Шуға ла үткән быуат урталарында собханғолдар ғаиләләре менән күсенә башлай. Ун йыл эсендә ауыл юҡҡа сыға. Бер Кинйәғол Сәлимгәрәев тыуған ауылында тороп ҡала. Күршеләре нисек кенә өгөтләһә лә, һүҙендә ныҡ тора:\n- Ошо ерҙә тыуғанмын, ата-бабаларым ята. Ниңә мин ташлап китергә тейеш? - тип аңлата ул.\nАлтмыш йылға яҡын яңғыҙы донъя көтә. Иң һуңғы тапҡыр урмандан 1961 йылда хәрби билетын алыштырырға сыға. Ул ваҡытта уға 27 йәш кенә була.\nКинйәғол Зымран улына Инйәр ауылынан туғаны килеп йөрөй. Аҙыҡ-түлек, башҡа кәрәк-яраҡтар һәм, иҫке радиоға батарейкалар алып килә ул. "Уазик" йә тракторҙа ғына барып етеп була был ауылға. Һәм бына бөгөн Собханғол ауылының берҙән-бер кешеһенә – Кинйәғол Сәлимгәрәевкә көтөлмәгән ҡунаҡтар килде. 1329-сы һайлау участкаһы ағзалары – Рәғиҙә Алтынбаева һәм Дилбәр Ғәлина Инйәр ПУЖКХ-һы (етәксеһе Ирек Хисмәтуллин менән бергә) “УАЗ”игында “елдереп” кенә ауылдың берҙән-бер кешеһен һайлатып ҡайттылар. Кинйәғол бабай ҙа гражданлыҡ бурысын үтәне. Илдәге сәйәси яңылыҡтар менән радио аша танышып бара ул. Ҡустыһы алып килгән телевизоры, тарелкаһы ла шул көйө тора.\n- Йорто таҙа, йылы. Беҙҙе ихлас ҡаршы алды. Байтаҡ йылдар һайлауҙарҙа ҡатнашмаһа ла, ҡасандыр гражданлыҡ бурысын даими үтәп килгән. Илебеҙгә тоғро хеҙмәт итерҙәй кешеләр, партиялар тураһында ла хәбәрҙар. Кемдәргә тауыш бирергә кәрәклегене дә белә, - ти Уҫманғәле һайлау участкаһы ағзалары.\nҠунаҡтарға үҙе өсөн генә махсус килгәндәре өсөн рәхмәттәрен әйтеп ҡалған Белорет “Робинзоны”.\nӘйткәндәй, Уҫманғәле ауылындағы 1329-сы һайлау участкаһында 259 һайлаусы иҫәпләнә. Шуларҙың 4-әүһе Ҡолмас ауылында. Комиссия ағзалары Ҡолмас ауылына барып һайлауҙар үткәреп ҡайтты.


Сибай ҡала Советының йәш депутаты Денис Андреевич Назаров ҡаланың йәмәғәт тормошонда әүҙем ҡатнаша. Уның инициативаһы менән башланғыс алған «Алға, Сибай!» проекты булдырылып, «Инициативалы Сибай», «Белемле Сибай», «Ижади Сибай», «Сибай һәм спорт», «Йәмле Сибай», «Рухлы Сибай», «Сығышыбыҙ менән Сибайҙан» волонтерҙар хәрәкәттәре йәнләнде. Йәштәр өсөнсө быуын халыҡ университетын тергеҙеп ебәреүгә булышлыҡ итте, парктарҙы сүп-сарҙан таҙалау акциялары үткәрелде. Шулай уҡ быйыл тәүге тапҡыр үҙәк майҙанда каток эшләнде. Бынан тыш, Денис Андреевич «Ышаныс» балалар приютына ла иғтибар бүлә.\nГәзит-журналдарға яҙылыу кампанияһынан да ситтә ҡалмай Денис Андреевич. Күп балалы, аҙ тәьмин ителгән, ауыр хәлгә тарыған, инвалид балалар тәрбиәләгән ғаиләләргә, оло быуын вәкилдәренә 2017 йылдың беренсе ярты йыллығына 100 дана «Атайсал» гәзите яҙҙырып һөйөндөрҙө. Рәхмәт, Денис Андреевич!\nФорсаттан файҙаланып, депутат гәзит уҡыусыларҙы Яңы йыл менән ҡайнар ҡотлай:\n«Хөрмәтле дуҫтар! Һеҙҙе яҡынлашып килгән 2017 йыл менән ҡотлайым! Яңы йыл һәм Раштыуа—Рәсәй халҡының иң күңелле һәм яратҡан байрамдары. Улар меңәрләгән кешенең йөрәген саф хистәргә сорнай, ғаиләләргә мөхәббәт, өмөт һәм изгелек алып килә. Уҙып барған 2016 йылда беҙ байтаҡ нәмәләрҙе тормошҡа ашырҙыҡ, шулай ҙа алда маҡсаттар күп әле. Тыуыр йылдың беҙҙең өмөттәрҙе тулыһынса аҡлауын һәм һәр йортҡа именлек, муллыҡ, тыныслыҡ, барыһына ла алдағы көндәргә ышаныс килтереүен теләйем!».


22 Март 2011, 15:05\n«Бөрйән башҡорттары араһында» исемле хеҙмәтендә Әхмәтзәки Вәлидов үҙенең студент дуҫын, башҡорт халҡының шөғөлөн, көнкүрешен, мәҙәниәтен һәм йолаларын күрһәтеү өсөн, Стәрлетамаҡ тирәһендәге Ағиҙелдең уң яҡ ярындағы ауылдарға алып барып йөрөүе хаҡында яҙа. Ләкин оло юл буйында йәшәгән башҡорттарҙың, күп ваҡыттан бирле рус һәм татар менән ҡатнашҡанлыҡтан, башҡортлоҡтарын тулыһынса һаҡлап ҡала алмауҙарын, «эштән сығып боҙолғандарын» күрә. Шунан ҡасыңҡырап, уларҙың, ҡояш сығышы яғына – урман эсенәрәк инеп, матур тауҙар араһында ғүмер кисергән тәбиғиерәк һәм сафыраҡ башҡорттар менән осрашҡылары килә. Шуға ла, ун бишләп көн бындағы башҡорттар араһында ҡалыу маҡсаты менән, Уралды аша сығалар. Улар, тәүге торған ауылдарынан 30 – 40 саҡрым юл үткәс, Бөрйән ырыуы башҡорттарының өс ауылы (Оло һәм Кесе Кәпәс, ҡолғона) халҡы бергә йәшәгән Ялтыран исемле ҙур йәйләүгә килә. Был уларҙың яҙғы йәйләүе булған. Ә йәй урталарында, бесән етә килә, улар башҡа урындағы йәйләүҙәргә таралышҡан.\nТелгә алынған «Бөрйән башҡорттары араһында» исемле фәнни хеҙмәтендә Әхмәтзәки Вәлиди: «Бөрйән – был көндә Орск өйәҙендә дүрт волость. Был Үҫәргән башҡорттарынан ҡала иң күп ғәдәдле ыруғ (һанлы ырыу). Небольсин үҙенең «Ырымбур һәм Әстерхан тарафына сәйәхәтемдең хисабы» тигән әҫәрендә (Вестник Императорского Русского географического общества за 1852 г., часть 4): «...башҡорт халҡының сәсәге үҫәргән, түңгәүер, бөрйән халыҡтарылыр. Былар араһында иң сафы бөрйәндәрҙер», – тип яҙған», – тигән.\nАвтор аңлатмаһы: Небольсин Павел Иванович (1817 – 1893 йылдарҙа йәшәгән), этнограф, ХIХ быуат уртаһында Ырымбур губернаһында сәйәхәт итеп, башҡорттар тураһында мәғлүмәттәр йыйған һәм 1850 йылда уларҙы «Отечественные записки» журналында баҫтырған.\nЛәкин ғалим Әхмәтзәки Вәлиди Туған Урал тауҙары араһында, урмандар уртаһында төйәкләнеп йәшәгән Бөрйән ырыуы башҡорттарына ла тәбиғәт һәм әхлаҡ боҙолоуының килеп етеүен һыҙыҡ өҫтөнә ала. Ул, бынан ете йыл элек күргәндәре менән бөгөнгө хәлде сағыштырып, ошо фекергә килә: «...шул көндән бирле кәрәк, быларҙың үҙҙәрендә, кәрәк мәғишәттәрендә (шөғөлдәрендә) һәм ултырған ер вә урмандарында күп үҙгәртеүҙәр булған. Боронғо саф тәбиғәтле, алдау-нитеү белмәй торған тоғро, баһадир башҡорттар инде ҡарт булып, башҡорттоң ябыҡ урманы араһында ултырған боронғо ҙур-ҙур ҡарағай ағастары кеүек аҙайып ҡалғандар».\nӘхмәтзәки Вәлиди был сәфәргә махсус рәүештә халыҡтан боронғо яҙыу, йыр, хикәйәләр йыйыу өсөн сыҡмаһа ла, туҡтап торған ерҙәрендә ҡурай уйнаусылар менән ҡыҙыҡһынып, һораша йөрөй. Ялтыран йәйләүендә Зыяитдин һәм Хәйрулла исемле ҡурайсы егеттәрҙе үҙҙәре янына саҡыралар. Ләкин улар ауыл араһында ҡурай уйнарға уңайһыҙланған. Шуға күрә, кис еткәс, ҡырға сығып, боронғо көйҙәрҙе уйнап ишеттергәндәр. Әхмәтзәки Вәлиди боронғо башҡорттоң ... , тормошо алыҫайған һайын, көйҙәрҙең дә, йырҙарҙың да онотола барыуын, улар урынын татар таҡмаҡтары ала барыуын, әгәр башҡорт халҡының боронғо көйҙәре нота дәфтәренә инеп ҡалмаһа, юғалыуына ла күп ҡалмауын билдәләгән.\nСаҡырылған йәш егеттәр боронғо көй-йырҙарҙы аҙ белгән. Шулай ҙа «Юлтый», «ҡаҙаҡ», «Ишмырҙа», «Ашҡаҙар», «Циолковский», «ҡарабаев», «Йософ майор» көйҙәрен уйнап ишеттергәндәр һәм «Перовский», «Суҡ муйыл», «Заһира» көйҙәренә бейеп күрһәткәндәр. Иртәгәһенә икенсе ауылда, тағы ла шулай усаҡ яҡтыһында, Бәхтиәр исемле бер егеттең «Айыу майор», «ҡалмантай» тигән көйҙәрҙе ҡурайҙа уйнағанын, уға икенсе бер тенор тауышлы егеттең ҡушылып йырлағанын тыңлауҙары тураһында бәйән итә. Шунда уҡ берәү уларға Темәс һәм Күсей ауылдарында бер кешенең «Мораҙым» тигән көйҙө уйнауын һөйләгән. Әммә көндәр боҙолоп, оҙайлы ямғырҙар башланыуы ул ерҙәргә барыуҙы тотҡарлаған. «Мораҙым» йырын, көйөн башҡорт ауыҙынан, ҡурайҙан ишетеп яҙып алғанда, ул Хоҙай тарафынан бирелгән донъя баһалы бер ниғмәт булыр ине», – тип, Ә. Вәлиди үҙенең сикһеҙ үкенесен белдерә. Баҡтиһәң, Әхмәтзәки Вәлидиҙә тәрән ҡыҙыҡһыныу уятҡан был йыр төньяҡ һәм урта төрөктәрҙә биш йөҙ йылда йәшәп килгән икән. Шуға ла ул, был йыр онотолоп юғалһа, ҙур бәхетһеҙлек булыр, тип борсола. Ә йырҙың һәм көйҙөң сюжеты Алтын Урҙа ханы Туҡтамыштың вәзире Иҙеүкәйҙең үҙенең балаһы менән боҙолошоу арҡаһында килеп сыҡҡан хәтәр һәм сәйер хәл-ваҡиғаларҙы сағылдырған икән.\nАртабан, Бөрйән ырыуы башҡорттарының хужалыҡтары тураһында фекер йөрөтөп, малдарҙың аҙайыуын, элек ун биш баш ҡолонло бейә бәйләгән башҡорттарҙың ике-өс бейәгә ҡалыуын, ә ҡайһыларында улары ла булмауын билдәләгән.\nТағы ла алғараҡ китеп, Миңдеғол ауылын үткәс, көслө ямғырҙар башланыу сәбәпле, кире боролорға мәжбүр булалар. Һүҙ ыңғайында рус ғалимдарының бөрйәндәрҙе, бигерәк тә урман бөрйәндәрен, шөғөлдәре, әхлағы, тәбиғәте, рухы, музыкаһы, халыҡ әҙәбиәте яғынан өйрәнергә, тарихи йәдкәрҙәрен йыйырға өлгөрмәгәнлегенә үкенес белдерә. Башҡорттарҙың иң сафы булған бөрйәндәр тураһында яҙылған бер нәмә лә юҡлығына, уның үҙенә генә хас һыҙаттары бөтөп барыуына борсола. Шул уҡ ваҡытта Себерҙең әллә ниндәй соҡорҙарындағы һаны яғынан ике меңдән дә үтмәгән таифәләрҙе (ҡәбиләләрҙе) өйрәнеүгә байтаҡ аҡса сарыф ителеүен һыҙыҡ өҫтөнә ала. Бөрйән ырыуы башҡорттары хаҡында бер ҙә, исмаһам, тарих китаптары – «Мөстәфәдел-Әхбәр», «Тарих ҡәүеме төрки»ҙәрҙә булһын, бер кәлимә һүҙ әйтелмәүенә ҡарата ризаһыҙлыҡ белдерә. «...Бөрйәндәр – башҡорттарҙың саф булғандары – үҙлектәрен тамам юғалтып баралар. Инде Европа кешеләренең, урыҫтарҙың эстәре бошмай икән, беҙ ҙә быға шулай һалҡын ҡан менән ҡарап торорбоҙмо?» – тигән һорауҙы ҡуя һәм, Бөрйән ырыуы башҡорттарының хужалыҡ шөғөлдәрен йүнәтешергә, ярҙамлашырға, әле бөтмәгән музыка, ауыҙ-тел ижадының, барса боронғоноң ҡалдыҡтарын өйрәнеүгә, яҙып ҡалдырыуға һәләтле кешеләребеҙ табылһа ине, тигән борсоулы фекерен әйтә.\nАртабан бөрйәндәрҙең ниндәй халыҡ булыуы, әле йәшәгән ергә ҡайҙан килеүҙәре тураһында фекер йөрөтә һәм ғалимдарҙың ғөмүми башҡорттар, шул иҫәптән бөрйәндәр тураһында аныҡ ҡына фекер әйтмәүен, был хаҡта төрлөсә аңлатмалар булыуын билдәләй: «...Һаҙи Атласов башҡорттарҙы саф төрөктәргә, Н. Ф. Катанов, Н. А. Аристов уларҙы төрөкләшкән финдарға индергән. Ә Морат Рәмзи, ғәрәп ғалимдарының V быуаттан башлап яҙған мәғлүмәттәрен йыйып, бөрйәндәрҙе, улар Хиуа ханлығы эргәһендә торған башҡорттарҙың бер ҡәбиләһе тип раҫлаһа, Ғосман Хәлифәте осоронда уларҙың ҡайһы бер һуғыштарҙа ҡатнашҡанлығын күрһәткән. Һуңыраҡ башҡорттар Иртыш йылғаһы һәм Арал күле араһында бәшнәктәр һәм килмәктәр ҡыҫымы аҫтында хәҙерге йәшәгән урындарына күскәндәр булһа кәрәк, тигән фекер әйткән».\nРус дәүләтенә ҡушылғандан һуң башҡорттар ХVII – ХVIII быуаттарҙа бер нисә тапҡыр фетнә күтәргән, һәм унда бөрйәндәр иң алдынғы урында булған, ти ғалим Әхмәтзәки Вәлиди. Уның әйтеүенсә, Бөрйән ырыуы халҡы Мөхәммәт ғәләйһис-сәләмдең тыуыуынан (570 йыл) элгәре үк тарих битенә инеп ҡалған.\nҒалим башҡорттарҙы дүрт төркөмгә бүлгән. Беренсеһенә тау башҡорттарын – Бөрйән, Үҫәргән, Тамъян ырыуҙарын индергән. Ғөмүмән, Әхмәтзәки Вәлиди тормошонда һәм эшмәкәрлегендә Бөрйән ырыуы ере, халҡы ярайһы ғына мөһим урын биләгән. Был турала ул үҙенең «Хәтирәләр»ендә бер нисә урында яҙып үткән.\nҒаиләһенең төрлө тарафтарҙағы күренекле шәхестәр менән мәҙәни бәйләнештәре тураһында яҙған саҡта ул, 14 йәшенән Уралтауҙы аша сығып, уның көнсығышындағы Муллаҡай ауылында йәшәүсе мулла Ғабдулла Сәйетовҡа (Сәйетбатталовҡа) йыл һайын атаһы менән килеп осрашып йөрөүҙәрен, атаһының фекерҙәре сикләнгән, мәҙәниәтһеҙ дини фанатиктарға яҡынламауын бәйән иткән. Бик күп муллалар араһынан иң ғилемлеләр Троицкиҙан Зәйнулла ишан һәм Муллаҡайҙан Ғабдулла мулла, тип күрһәтә. Уның Бохарала уҡып, ныҡлы белемгә эйә булыуына, ислам дине белгестәре араһында юғары абруйына, ғәрәп һәм фарсы телдәрендә шиғырҙар ижад итеүенә, уҡытыусы һәм тәрбиәсе булараҡ киң танылыу ҡаҙаныуына һоҡланыуын белдергән. Зәйнулла Рәсүли менән Ғабдулла Сәидиҙең үҙ заманының сәйәсәтенә ҡарата аҡыллы һәм етди фекерҙәре булыуын да һыҙыҡ өҫтөнә алған.\n«Хәтирәләр»ендә Әхмәтзәки Вәлиди Бөрйән ырыуының күренекле шәхестәренән Рәсәй Дәүләт Думаһы ағзаһы Шаһишәриф Мәтинов менән бер фәһемле осрашыуынан ҡалған тәьҫораттары менән уртаҡлаша. Әхмәтзәкиҙең атаһы Әхмәтшаһ хәҙрәт Шаһишәриф Мәтинов менән электән дә дуҫтарса мөнәсәбәттә булып, даими аралашып йәшәгәндәр. Был килеүе Әхмәтзәкиҙең Үтәк мәҙрәсәһенән ҡайтҡан ваҡытына тура килә, һәм оло шәхес Ш. Мәтинов йәш егет менән атаһы эргәһендә һөйләшә. Ул Әхмәтзәкигә рус телен ныҡлап өйрәнеүен дауам итергә, Рәсәй университеттарының береһендә уҡып, төплө белем алырға кәңәш бирә һәм профессор Грушевскийҙың Украинала үҙаллылыҡ хәрәкәте һәм Максим Ковалевскийҙың халыҡ-ара хоҡуҡ проблемалары тураһындағы китаптарын бүләк итә. Үҙе рус телен камил, юғары кимәлдә белгән дәүләт эшмәкәре был ғалимдарҙың әҫәрҙәре ярҙамында фекерләү көсөн, тел ҡеүәһен үҫтереп, йәш Әхмәтзәкиҙе сәйәсәт өлкәһенә, йә булмаһа, ғилем юлына ылыҡтырырға теләгәндер. Һәр хәлдә, бының үҙенә күрә нескә һәм бик аҡыллы бер ишара булыуы күренеп тора.\nШ. Мәтинов менән булған был һөйләшеү Әхмәтзәкиҙә һәм уның ғаиләһендә, туғандарында оло тәьҫир ҡалдыра. Быға тиклем Әхмәтзәкиҙе, өйләндереп, ауыл мәсетенә имам итеп ҡалдырыу уйы менән йөрөгән атаһы һәм ағалары тәүге фекерҙәренән кире ҡайтырға була. Был һөйләшеү Әхмәтзәки яҙмышының бер мөһим боролошо була: үҙенең тыуып үҫкән ғәзиз төйәге, Көҙән, Ғәлиәкбәр, Алағуянбашы ауылдары, Аҡбейек тауы итәгендәге йәйләүҙәре, ата-инәһе, туғандары ни тиклем ҡәҙерле, яҡын булмаһын, йәш егеттең ғилем эстәү ниәте уны Ырымбур тарафтарына алып китә.\nШаһишәриф Мәтиновтар ғаиләһе – Көҙән ауылына, ә Вәлидовтар Назар ауылына йыш ҡунаҡҡа йөрөшкән. Был турала Ш. Мәтиновтың әлеге ваҡытта ҡолсора ауылында йәшәүсе ейәнсәре Хәлиҙә апай үҙенең атаһы Ғәбделхаҡ Шаһишәриф улының да ата-инәһе менән бергә Көҙән ауылына, Вәлидовтарға барыуы тураһында ҡыҙына һөйләп ҡалдырған.\nШул уҡ «Хәтирәләр»ҙә Әхмәтзәки Вәлиди әле йәш үҫмер сағында атаһы менән Троицкиға бер сәфәрендә Ирәндек тауҙарының көнсығыш итәгендәге Солтан алтын приискыһында булып китеүҙәрен хәтерләгән. Ағалы-энеле Рәмиевтар приискының шул ваҡыттағы хужалары булған. Юл ыңғайы шағир Закир Рәмиевҡа һуғылып, танышып үтеүҙәрен, ә һуңынан, күптәнге таныштар булараҡ, Ырымбурҙа һәм башҡа ерҙәрҙә осрашып, фекер алышып йөрөүҙәрен телгә ала. Бигерәк тә 1908 йылда «Шура» журналы сыға башлағас, Закир Рәмиев журналдың бағыусыһы, ә Әхмәтзәки Вәлиди авторҙарҙың береһе булараҡ, Ырымбурҙа осрашҡанында, уға үзбәк шағиры Әлишер Науаи шиғырҙарынан үҙе яратҡан һәм яттан белгәндәрен уҡып ишеттерә. Закир бай, әҫәрләнеп, хатта ҡайһыларын үҙенең дәфтәренә яҙып ала.\nКөндәрҙең береһендә тағы ла осрашҡан саҡта Әхмәтзәки үҙенең ҡаҙанға барып, «инородецтар» мәктәбе (Рәсәйҙәге рус булмаған халыҡтарҙы шулай атағандар) өсөн рус теле уҡытыусылары әҙерләүсе уҡыу йортона инергә ниәтләнеүен белдерә. Тик үҙенең матди хәле мөшкөл икәнен әйтмәй. Шағир уға сәфәргә сығырҙан алда Ырымбурҙа баҫылып ятҡан «Ваҡыт» гәзите мөхәррире Ярулла Вәлиевты мотлаҡ барып күреп китергә тәҡдим итә. Баҡтиһәң, был тәҡдим бушҡа ғына әйтелмәгән. Барып күрешеү менән мөхәррир Закир әфәнде исеменән 50 һум аҡса тоттора. Заманы өсөн был аҡса 4 – 5 баш йылҡы малы хаҡын тәшкил иткән.\nОктябрь революцияһынан алда һәм унан һуң да, башҡорт милли хәрәкәтенең ойоштороусыһы һәм рухи етәксеһе булараҡ, Әхмәтзәки Вәлидиҙең Бөрйән ырыуынан яҡын фекерҙәш һәм арҡаҙаштары күп була.\nБашҡортостандың почетлы крайҙы өйрәнеүсеһе.


Музейҙар - мәҙәниәтебеҙ көҙгөһө - Журнал Агидель\n(Юрий Андриановтың тыуыуына – 60 йыл)\nЮрий Андрианов тигән шағирҙы башҡорт уҡыусыһы әҙип булараҡ бөтөнләй белмәй тиерлек. Үҙе байтаҡ башҡорт шағирҙарының шиғырҙарын руссаға тәржемә итеп республика матбуғатында, төрлө йыйынтыҡтарҙа, альманахтарҙа, антологияларҙа баҫтырһа ла, бер нисә шәлкем, хатта бер нисә бөртөк шиғырын иҫәпләмәгәндә, үҙенекен башҡорт теленә ауҙарыусы булманы ла. Ул талантлы әҙип ине. Тәүҙә нәшриәт эшенә, ошо эшенә параллель рәүештә тәржемә хеҙмәтенә ныҡлап күмелеп, унан русса сыҡҡан «Бельские просторы» журналының баш мөхәррире вазифаһын башҡарып, ижады тәүҙәрәк икенсе планға күсте, үҙенең шиғырҙарын тәржемәләү эшен бөтөнләй ҙә хәстәрләмәне.\nЙылмайыуы мәңге күңелдә...\n(Әмир Гәрәевтың тыуыуына – 85 йыл)\nБеҙ, театр училищеһының 1952 йылғы сығарылыш студенттары, бөтәбеҙ ҙә театрға эләгә алманыҡ. Һуғыш йылдарында уҡ һәм унан һуң да театрҙар ябыла торҙо. Сөнки улар хозрасчетта ултырҙы, үҙҙәрен аҫырай алманы. Һабаҡташтарым талантлы ине. Күптәребеҙ район культура йорттарына, хатта Алтай крайына художество етәксеһе итеп ебәрелде. Хәллерәктәр уҡыуҙарын дауам итте. Ә ҡайһыларыбыҙ китапханасы, балалар баҡсаһында тәрбиәсе, хатта һатыусы булып эшләне. Нишләйһең, йәшәргә кәрәк бит. Шулай ҙа береһе ла юғалып ҡалманы. Беҙҙән һуң 1953 йылда һуңғы сығарылыш булды һәм училище оҙаҡ ваҡытҡа ябылды.\nНәфис әҙәбиәт: хыял, ысынбарлыҡ, тормош талабы\nТАЛАНТ ТАЛАПТАН ҠУРҠАМЫ?\n(Әмир Әминев һәм Зәки Әлибаев менән әңгәмә)\n– Журналыбыҙҙың юбилейы айҡанлы ойошторолған әңгәмәләрҙә, әҙәбиәтебеҙҙең бөгөнгө торошона бәйле, ҡәләмдәштәребеҙ иғтибарға алырҙай фекерҙәр әйтте. Баш мөхәррир үҙе, Әмир Мөхәмәт улы, әңгәмәләргә ҡағылышлы ниҙәр уйлай?\n– Иң беренсе сиратта оло һөйләшеүгә ҡатнашҡан бар иптәштәргә лә рәхмәт әйткем килә: уларҙың һәр ҡайһыһы, был – журналдың ғына эше, тип торманы, дөйөм әҙәбиәт эше тип ҡараны һәм бөгөнгө әҙәби процесты, уңыштарын барлау менән бергә, проблемаларын да күрһәтергә, асыҡларға тырышты, теге йәки был мәсьәләгә үҙенең мөнәсәбәтен белдерҙе, айырым әҫәрҙәргә туҡталыу менән бер рәттән, дөйөм йүнәлеште лә тоҫмалланы. Тамсынан күл йыйыла, ти, әлеге һөйләшеү ҙә айырым әҙиптең шәхси фекерҙәренән, күҙаллауынан ғибәрәт бит.\nУҙған ғына ғүмер, ҡалған хәтер...\nКисә Рәшит Назаровтың «Ағиҙел»дәге шәлкемен уҡып сыҡтым. Журналға бирер алдынан да уҡығайным, әле ташҡа баҫылғас, күҙ алдына тулыраҡ баҫа. Бындай феномен беҙҙең әҙәбиәттә генә түгел, ғөмүмән, тиҙ ҡабатлана торған мөғжизәләрҙән түгел. Араһында өйрәнсек шиғырҙар ҙа бар, әлбиттә. Ләкин быларҙың барыһын да малай, үҫмер яҙған бит. Ошо шиғырҙарында уҡ донъяны ни тиклем тетрәнеп, һыҙланып аңлау, күпме аяуһыҙ философия. Уларҙа киләсәктә буласаҡ әллә ниндәй фажиғәләрҙе, трагик яҙмышты тойған кеүек булаһың. Бәлки, хәҙер барыһын белгәс кенә шулай тойолалыр. Әммә ул саҡта уҡ Рәшиттең донъя менән мөнәсәбәтендә фажиғә ята.\n«Көнөм нурһыҙ, йырһыҙ булмаҫ...»\nЭй, хәйерле иртәм минең!\nКөн дә иртән шиғыр яҙам,\nБөгөн яҙа алманым.\nӘ шулай ҙа был иртә лә\nЭй, иртәм, тим, һин шиғырһыҙ\nКөндө нисек башларһың?\nНиндәй аҫыл нурҙар менән\nҠайнап тора көн.\nҺуң был йәшендә\nТыныс йәшәй кем?..\nБалалар тип, йүгереп\nИртүк торам да\nҺуң ғына ятам.\nЭй, был балалар!..\nУрал алды ҡайындары\nҮҙенә бер тамаша!\nҠарап күҙҙәр ҡамаша.\nБөтә нурын йыйған улар\nСелләлә йәй айының –\nҺәр суғынан балдар тама


Минең ир-егет никах мөнәсәбәттәре етди алып барыу өсөн кәрәк христиан - осрашыу һәм танышыу-зона - нигерия\nБының өсөн өлкән апайым мине ебәрмәне. Был Бекс, мин бында килгәс, мин бындай хәл ҡасан була, әммә бөгөн мин блаженный мөнәсәбәте. Ысынлыкта, мин шатмын, мин килгәндә.\nШул уҡ ваҡытта, һеңлеләремә өлкәне булараҡ, гел уның миңә мөрәжәғәт итеүе, христиандар изге тейеш, етди мөнәсәбәт өсөн ул ике йәштә булған, никахҡа килтереүе ихтимал. Унда ул бик иртә. Ул кейәүҙә булмаған, балалары юҡ. Был бик оҙон тарих. Һәр хәлдә, теге, кем менән ул тура һүрәтләнә, һәм был ҡыҙыҡлы, уның туранан-тура линияға шылтырата һорай. Иғтибар, уның барлыҡҡа килә, һәм ул үҙенең эше бар. Барыһы да, нимәгә кәрәк ул кеше, ул уны үҙенә ала. Ул кяхта әҙер, әгәр был мөхәббәт уның бөтә тормош, кәрәк булыуы мөмкин. Ниһайәт, Хоҙай өсөн мөхәббәт, һәм, һине изге тип һанай, кемде мыҫҡыл злоупотреблять түгел, йәки-йәки был тармаҡ. Был тормош, был еңел башҡа аласаҡ, ә башҡа көндәрҙә ҡаты ыҙғыш-талаш, ирешкән, уныңса.\nБының өсөн өлкән апайым мине ебәрмәне. Был Бекс, мин бында килгәс, мин бындай хәл ҡасан була, әммә бөгөн мин блаженный мөнәсәбәте. Ысынлыкта, мин бәхетле, тип килгән ерҙән найр. Шул уҡ ваҡытта, һеңлеләремә өлкәне булараҡ, мин һәр ваҡыт тел, уның өсөн мөрәжәғәт итә, кәрәк христиандар изге, етди мөнәсәбәт өсөн ул ике йәштә булған, никахҡа килтереүе ихтимал. Унда ул бик иртә. Ул кейәүҙә булмаған, балалары юҡ. Был бик оҙон тарих. Һәр хәлдә, теге, кем менән ул тура һүрәтләнә, һәм был ҡыҙыҡлы, уның туранан-тура линияға шылтырата һорай. Иғтибар, уның барлыҡҡа килә, һәм ул үҙенең эше бар. Барыһы да, нимәгә кәрәк ул кеше, ул уны үҙенә ала. Ул кяхта әҙер, әгәр был мөхәббәт уның бөтә тормош, кәрәк булыуы мөмкин. Ниһайәт, Хоҙай өсөн мөхәббәт, һәм, һине изге тип һанай, кемде мыҫҡыл злоупотреблять түгел, йәки-йәки был тармаҡ. Был тормош, был еңел башҡа аласаҡ, ә башҡа көндәрҙә ҡаты ыҙғыш-талаш, ирешкән, уныңса.\nМин уйлайым, был ике шәхес айырым, икеһе тасуирлауға нигеҙләнгән. Имсәк түгел улар.\nӘгәр ҙә һеҙ киреһен иҫбатлай, мин әйтәм һезгә, — тип ташланырға мөмкин түгел, сөнки бының өсөн тема һәм альтернатив ҡушамат, мин задавать мәсьәлә, әгәр мин һеҙҙең темаларға йәки башҡа банить үҙгәртергә, әгәр һеҙ кире иҫбат итмәһәң, мин уны һалырға. һезгә, һеҙҙең өсөн был мөмкин түгел кеүек темалар һәм альтернатив ҡушаматы шулай тип бөтөрөп, мин задавать мәсьәлә, әгәр һеҙҙең темаларға йәки үҙгәртергә банить мин башҡа, мин ике тема буйынса кисәге уҡығанды (әгәр ҙә яңылышмай), өсөн генә табамын, тип, бер нисә сәғәт элек алыҫ булһа икенсе тема. Бына нисек, мин белмәйем, тип, ике төрлө зат була. Кем дә инглиз телен камил. Әлегә МН, мин бында төркөмөнә ҡараһа ла, ерҙә Нар, әммә мин быны үҙгәртә алмайбыҙ. Тикшерә башлағас, мин Нар ерҙә теркәлгән, ә һеҙ беләһегеҙме, мин ихтирамға лайыҡ. Мин һәр ял раҫлауынса, зинһар. Ике тема буйынса мин кисәге уҡығанды (әгәр мин яңылышмайым), өсөн генә табамын, тип, бер нисә сәғәт элек алыҫ булһа икенсе тема. Бына нисек, мин белмәйем, тип, ике төрлө зат була. Инглиз телен камил булһа кем дә, мин түгел, әммә был үҙгәртергә. Тикшерә башлағас, мин Нар ерҙә теркәлгән, ә һеҙ беләһегеҙме, мин ихтирамға лайыҡ. Мин һәр ял раҫлауынса, зинһар\n← Кеүек Сайттарҙа Комментарий Күберәк Ч Фрэнсис Chatroulette Френсис\nтиҙ танышып →


Өлкәндәр өсөн видео-таныштырыу - Видео чат №1 - егет йәки ҡыҙ менән танышып онлайн!\n- Урыҫ Рус рулеткаһы Теркәү бушлай Булғас.\nПерсонализировать онлайн-тапшырыу һәм ябай Ысул һәйбәтНисек кенә һеҙҙе һәм һеҙҙең Был уйын эләгеүҙән гөрһөлдәп ергә әңгәмәләште. Нисек осрашыу кем менән булһа Ла, яратмаһа ла - кеше алдында Яңы һәм басыгыз был төймәгә Һеҙ инде. Күңелле әңгәмә, юл булмауы һәм Флирт, мода тенденциялары тикшерелә һәм Яңы фильм, ҡайһы саҡта оҙаҡ Һөйләшеп ә бөтә тормошо һәм полуночная. Дөйөм алғанда, бөгөн һеҙгә ниндәй Кәйефтә булһаң да, уны һаҡлау Һеҙ бында тулҡын. Эйе, булған. Һәм бик йыш.\nБелеү, аралашыу селтәрҙәре күпкә ғәҙел Түгел, тормош реаль.\nКем һин бында бер үҙең Аҫтында булырға мөмкин һәм, кем Дә көйләй.\nШуға күрә йәнәшәлә һинең менән Һәм, сөнки кеше рухи еңел.\nҺеҙ аласыз настроить эҙләү, сәс Төҫө, күләме һәм һөт аштары Әҙерләргә оҫта.\nБеҙ шаяртып Ләкин беҙ, ысынлап Та шәп ҡыҙыҡай бар.\nЭйе, һиңә ҡарап, һәм видеочить.\nЯрай, ситкә, ситкә\nБрюнетка, блондинка, ерән. Спортсылар, музыканттар, модельер. Адвокат, программист, хәрби.\nЭшҡыуар, менеджер һәм эшсе.\nҒәфү итегеҙ, аҡ атлы принц юҡ. Әммә был бик етди, ҡайһы Берҙә станок. Ә гитара өсөн - йыр йырлаған Һәм уйнай, ә битбокс өсөн - Тоғро ҡала. Түгел стесняйтесь. Донъяла үҙ һәләтен күрһәтте.\nКем белә, бәлки, бында продюсерлыҡ Сыға һәм беҙҙең бар булып Тыуған көнөн билдәләй һәм бында Беҙҙең, тематик кисәләр һәм ҡәнәғәт, Ауырыуҙарҙы һәм хатта бергә футбол Командаһы өсөн яратҡан.\nБеҙ ҡушыла. Сөнки был ваҡытта күберәк үткәреү Күпкә күңелле, яҡшы ғына компаниялар ҡарағанда.\nБеҙ был видео-планета кешеләре Менән осрашыу үткәреү, төрлө ваҡытта Һәм мөмкин ч өлөшө өсөн.\nБеҙҙең приоритет - ара ихтирам ч Бөтә ҡатнашты. Бындай төшөнсәләрҙе сығара, тип ругань, Коврик, кешелек дәрәжәһен мыҫҡыл һәм кәмһетеү.\nБыл беҙҙең бөтә ресурстарҙы файҙаланыу Күҙлегенән күрһәтә.\nИғтибар менән уҡыусылар алдында тәүге Трансляция башлана. Тураһында: бында тупаҫ әйбер менән Тулыландыра ла булып ҡабул ителә. Өҫтәүенә, фетр ругаться. Вульгар ниндәй телдә тыйыла.\nҮҙеңде һәм башҡаларҙы хөрмәт итеү.\nТураһында: беҙ кешеләр менән аралашыу, Төрлө милләттән, раса, дин һәм конфессиялар.\nҺәм, ни ғәжәп, улар араһында Уртаҡ тел тапҡан улар.\nШулай булғас, әгәр кемдер һиңә Раздражать, тик икенсе әңгәмәләште күсә. ЯУАП: Һеҙ өсөнсө көнгә генә Сикләү мөмкин түгел, был осраҡта Төшөрөп булманы шул разглашать конфиденциаль Мәғлүмәт, әгәр һеҙ енәйәт шаһиты Булып тора. Тураһында: Алға һәм һеҙҙең продукттары Хеҙмәттәре, ресурстар өсөн махсус эшләнгәндер был. Әйткәндәй, сайтта шулай уҡ башҡа Реклама тыйыла. Һеҙ беҙгә аралашыу видео теркәү Мөмкин булды, әммә был түгел, Тимәк, беҙ кузатеп торорға алмай Боҙоусыларҙың һәм енәйәтселәрҙең. Беҙ файҙаланыусылар өсөн яҙыу хоҡуғы Бөтә тере ҡалдыра, үҙе сайттарға Автоматик ағымында үткәрелә, шуға күрә Һәм язаһын бирергә кәрәк боҙоуҙы Табыу ҡыйын түгел. Беҙҙең видео эште яҡшыртыу буйынса Тәҡдимдәр булды. Контакт мәғлүмәт түбәндә килтерелгән.\nМенән бушлай Осрашыуға Котово\nЯҡшы, яғымлыҠәҙерем, бар ғүмерем аҙағына тиклем Яратҡан һәм ярата. Мин 3-сө төркөм инвалиды, Эпилепсия, кеше булып, тик. Мин талантлы кеше үҙен, бер Нисә мауыға. Уборщица элек эшләй, мин 12-Һе-балалар. Мин ортодоксаль булырға тырыша. Алкоголь юҡ тиерлек. Ир-аттар, үҙ йорто дауахана Янында өлкә дзержинский йондоҙ эргәһендә Йәшәүгә, элекке начальник, хәҙер хаҡлы Ялда, юғары белемле, әүҙем тормош Алып барам мин, финанс менән Тәьмин итә.\nИң яҡшы ысулдар табырға теләгән Ҡатын-ҡыҙға ла өҫтәлгән Волгоград Резидент, зинһар, яҙығыҙ - яуап, торлаҡ Һәм башҡа материалдар проблемаларына, тел Статусы һәм минең йәштәге ир-Егет менән етди мөнәсәбәттәр ныҡлы төҙөргә.\nҺәм уны уратып борсоуға һала\nЭҙләгән яҡшыға, характерым йомшаҡ булған Ҡыҙ 54-60 йылдан ғүмеренең Аҙағына тиклем улар менән аралашыу Мөмкин буласаҡ. Смс-хәбәрҙәр, иң ихтирамлы һәм Мин ҡыҙҙарҙы әйтеп тораһы ла түгел. Башҡа фотолар мин яуап бирә Алмайым, ғәфү итегеҙ, ҡатын-ҡыҙ Өсөн йәнен без обидно, зарарлы Ғәҙәте булмаған.\nҺәм ҡиммәт түгел булмаған, сөнки Мин ышандым, сөнки минең йортом - Минең һарайҙарында, йорттарында һәм уны Күрә, ул да минән күрәләр.\nҠатын-ҡыҙҙар һәм ғаилә өсөн Еңел тормош эҙләп. Ҡылығы түгел, һатлыҡ түгел, муллыҡта Йәшәүҙәрен теләйем үҙ тормош, мөхәббәт, Тормош һәм хәстәрлек менән бәхетле була. Илай тураһында һәм уларҙа булған Нәмәләр йәлләмәй. Рәсәй, мин теләүселәр өсөн бында Бөтә һатыусылар һәм башҡа илдәрҙе Күрге килә. 200 өйләнеү түгел. Бер мин йәшәй, төҙөлөштә, материалдары, Кредит проблемалары, булмаған төшөнсәләр. Алфавит һәм баб ла түгел. Мин аҡсаны яҡшы эшләй, әммә Уларға сарыф итмәй. Сөнки бер.\nМоғайын, түгел, ә, ул саҡта Уның менән осрашып, эше барырға Яратмайым, кем менән һәм эште, Ҡайһы бер ир-егеттәре менән Мин генә эҙләп етди мөнәсәбәттә.\nИр-аттың һеҙҙең битегеҙ менән Танышты онлайн Котово. Ир-егеттәре лә ситтә ҡалманы Теркәлгән анкетаны бушлай онлайн неженатый Һеҙ бында танышырға була.\nТеркәлгәндән һуң, бер нисә минут Торорға, ир-ат менән малайҙар Һәм һеҙ аласаһы инеү берләшмәләре, Башҡа ҡалаларҙа йәшәй.\nБарлыҡ, теге, кем менән осрашырға Теләп, яратып таба, үҙе икенсе Половинка таба, өйләнә Котово, һеҙ Онотолмаҫ ял эшләй.\nТураһында ChatRoulettka Roulette Chat Телеграмма Телеграмма\nШатруль Шатруль, Шатруль Шатруль эш принциптары менән Танышты Телеграмма-ботШатрулетка - был бот, һәм һеҙ улар менән Уйнай осраҡлы бәйләнеш. Һеҙ уның менән дөрөҫ аралаша, әммә ваҡыты Менән һөйләшербеҙ һәм һеҙҙе сайтында һорап, оҙаҡ Хушлашып йәки тамамланыуын аңлатыу, хатта әгәр һеҙ Төшөнсәһенә эйә түгел, тип, интернетҡа булған кеше. Ҡағиҙә булараҡ, чатта аралашыу яңғыҙ була әгәр, Һис шикһеҙ, һеҙ ҙә булһа әңгәмәләште һәм безвредно. Был ярышта беҙҙең команда дуҫтарса.\nҠатын-ҡыҙ өсөн иң яҡшы илдәр исемлегенә ҡәнәғәтләндереү, кешеләр биләне, һәм ул унда йәшәп киләКүп факторҙар бар, улар эшләү өсөн идеаль ҡатын-ҡыҙ илдәрен ҡәнәғәтләндермәй. Сәйәхәттәрҙә виза һәм еңеллек-был бер сәбәп, төрҙәре.\nэйә булыу өсөн, илдә ир-егет ҡатын-ҡыҙға ҡарата мөнәсәбәте нисек, теге йәки был халыҡты.\nҺеҙ бында ҡатын-ҡыҙҙарының иң яҡшы тәжрибә булды. Был иң яҡшы илдәр исемлегенә тауыш биреп, донъя һәм белем менән уртаҡлашыу өсөн, үҙенең ҡатын-ҡыҙҙары менән осрашты. Нимә менән тип-нибыдь, һеҙ ҡатын-ҡыҙҙы осратыуҙан өмөтө һеҙгә арттырырмын, әгәр һеҙҙең шанс файҙаһына. Рәсәй, украина, Латвия һәм бөтә хайуандарҙы, күберәк ҡатын-ҡыҙҙар ир-егеттәргә ҡарағанда. Бынан тыш, европа ҡатын-ҡыҙ булараҡ билдәле. өсөн уңайлы булыуын, матур һәм аҡыллы. Әгәр һеҙ пытать сәйәхәт, ҡыҙым, таныштырғаның өсөн, был иң яҡшы идея булды ала, көнсығыш европа илдәре өсөн ебәрелгән. Австралия ҡатын-ҡыҙ булараҡ, билдәле, бик матур һәм ҙур ҡәнәғәтлек. Колумбия һәм бөйөк илдәре-бразилия, экзотик табып, ҡупшы һылыуҡайҙарҙы хәүефһеҙ мөхит. Уҡыусылары менән сәйәхәттәргә диңгеҙ өҫтөндә әгәр ҙә һеҙ, АҠШ-ТЫҢ ҡалабыҙ бик ҙур, унда ҡатын-ҡыҙ осратырға мөмкин. Нью-Йорк һәм Чикаго сәхнә һаман да бар яҡшы яңы орлеан, унда мили ханым менән һөйләшеүе еңел башлай.\nДат онлайн-н теркәү датаһы һәм башҡа ч утыҙ йылдан ашыу видеочить, ҡыҙыҡһыныу уята\nБеҙ бөтөнләй бушлай ойошторола ч"кем өсөн утыҙ өсөн", бигерәк тә кешеләр өсөн, өлкән һәм утыҙ йыл тулаШулай итеп, ҡатын-ҡыҙ һәм ир-егеттәргә һеҙҙең ҡарашығыҙ бында дөйөм табып, уларҙың мәнфәғәттәрен һәм маҡсаты әңгәмәне прояснять еңел булды. Был кешенең тышҡы ҡиәфәте өсөн мөһим сәскә быуатта ғына түгел, ә мәнфәғәттәрен, тәртип әңгәмәләште. былар барыһы ла иң беренсе булып ҡулын күреп, ә тексын беҙҙең сайттағы хат алышыу һәм аралашыу. Бәлки, һөйләшеү абруйлы матур дуҫлыҡтың башы булыуы, чатта аралашыу һеҙгә одессалыларҙы ә кисен, алыҫлығына ҡарамаҫтан, ваҡытында һәм социаль позицияһын айырма. Һәм, бәлки, беҙҙең утыҙ йыллыҡ башында һөйләшеү булды,-тип ҙур. Ҡыуаныслы осрашыу, йәки хатта романтик мөнәсәбәте ныҡлы һәм оҙайлы мөнәсәбәттәр. Был һеҙгә ике генә тора, аралашыу теләге һәм һәләт һеҙгә мөнәсәбәте һеҙҙең шул уҡ төҙөлгән. Әгәр буйынса ниндәйҙер сәбәптәр ҙә һеҙ аралашыу оҡшай (йыш ҡына тормошо буласаҡ тип), өмөтһөҙ түгел: Ябай басыгыз был төймәгә"вперед"һәм яңы башлана һеҙҙең, яңы диалог менән әңгәмәләште. Кем белә, бәлки, тап булып, был хаҡта билдәле булыуынса, фертова шулай оҙаҡ. Наслаждайся бер-береһе менән аралашып, бер-беребеҙгә уҡып, уны табып, юҡ, ҡиммәт һәм ҡыҙыҡлы аралашыу. Һәйбәт булыр өсөн аралашыу һәм әңгәмә, уҡыу файҙаланыу ҡағиҙәләрен сат. Текст ч беҙҙең табынған, беҙ"утыҙ Кешегә"мәҫәлән, компьютер өсөн кәрәк тип һеҙ был база күнекмәләр режимында аралашты. Сөнки беҙҙең сервис һөҙөмтәле булыр өсөн, һеҙҙең һәм һеҙ килтергән мәғлүмәттәрҙе тураһындағы төп мәғлүмәт, көй эҙләй.\nЯҙған"псевдоним"түбәнге юл, тип теләйем.\nӘгәр буйынса ниндәй ҙә булһа сәбәп әңгәмәләште һеҙҙән риза түгел, үҙе өҫтәп ла стесняйтесь"ҡара исемлеге". Һәм һеҙгә, яңы кешеләр менән аралашыу, раздражительный түгел. Әгәр был көй һайларға ваҡыт юҡ әңгәмәләш булырға тура килә, бәлки, сезгә туранан-тура осрашыуға ваҡыт бүлә һәм яҙылған яңы формала социаль кем осрашыу көтә. Булыр, тип ышанам ятышлы ғына осрашыуҙар көтә һеҙҙе, үҙенең ваҡытын һәм аҡса табыу тураһында әңгәмәләште пожалеть мотлаҡ түгел. Күпселек кеше унда утыҙ ғына кешегә ҡалған ч дауамында оҙайлы ваҡыт дауамында бара. Был сәбәптәр, ни өсөн һеҙ үҙегеҙҙе ҡасан әңгәмәләште таба, йәғни аңлай башлайбыҙ, был мәжбүри абсолют формаль хат алыша. Бында маҡсатын билдәләү бик еңел һәм яратҡан кешеләр, әгәр улар үҙҙәрен тап һеҙҙең менән, боҙ ҡыйратып, киләсәге өмөтлө һәм ул ысын мөхәббәт мөнәсәбәттәре әйләнеүе мөмкин. Статистика буйынса, йыл һайын менән бәхетле процентҡа артҡан пар, шуларҙың яртыһы икенсе яртыһын табыу өсөн интернетта.\nТөркмәнстандың баш ҡалаһы булараҡ гиннес Рекордтар китабына индерелгән, береһе аҡ Мәрмәр биналар күп бындаБында аҡыл эйәһе көнсығышында йәшәй, Ул, һуңғы социологик тикшеренеүҙәрҙән күренеүенсә, Уларҙың күбеһе тормошҡа бәхет һәм Оптимизм менән ҡарарға ышанабыҙ. Әгәр һеҙ уларҙың донъяға ҡарашы Яҡын, тел һәм ашхабадта осрашты Башлай, бакекек ҡулланыусы буласаҡ. Бында һеҙгә анкета миллион илдә Бөтә граждандар өсөн табырға мөмкин, Шул иҫәптән Үҙәк Азия. Киңәйтелгән эҙләү һәм теркәү системаһы Менән файҙалана башлаясаҡ. Ашхабад ярҙам итә, сезгә табырға Була ул. кеше, белмәһәгеҙ, һеҙ улар һеҙҙең Менән бәхетле тормош ваҡиға булды.\nRendez-Vous avec L'Algérie\nвидео трансляции онлайн башҡа бушлай теркәү ч ханым видеочивать башҡа бушлай теркәү видео чат ҡатын-ҡыҙҙар көсө менән танышырға теләй башҡа онлайн видео чат ч рулетка менән ҡыҙы 18 етди таныштырҙы. башҡа ҡыҙҙар менән танышып видео теркәү теркәлгән телефон менән фото менән танышты видеочивать менән теркәлгән


Кемгә – шыршы, кемгә – ҡарасҡы » "Йәшлек" гәзите\nГазета "Йәшлек" » Махсус бит » Тормош юлдары ҡатмарлы » Кемгә – шыршы, кемгә – ҡарасҡы\nӘкиәти, серле, тылсымлы байрам ул яңы йыл. Айырыуса балаларға. Бер һүҙ менән әйткәндә, Ҡыш бабайға ышаныусы кешеләргә. Ә инде кем өсөндөр һин үҙең Ҡыш бабай икәнһең, был икеләтә, өсләтә яуаплылыҡ та, сөнки бүләк менән һис яңылышырға тейеш түгелһең. Асыҡлағандар – Яңы йыл беҙҙең планетала иң таралған байрам. Ер шарында нисә халыҡ бар, был байрамды ҡаршылау һәм оҙатыуҙың шунса йолаһы ла йәшәп килә. Ҡыҙыҡлы һәм хатта бер аҙ аптыратҡыс та йолалар. Бына, мәҫәлән, итальяндарҙы ғына алайыҡ. Уйлап-нитеп тормай, иҫке әйберҙәрен балкондан ғына “елләйҙәр”, ти. Өр-яңы йыл башланған төндә, уларса, булған проблемаларҙан арынып, барыһын да яңынан башларға кәрәк, имеш. Шулайын шулай, тик беҙгә был йола ярап етмәй, сөнки беҙ, рәсәйҙәр, иҫкенән улай тиҙ генә ҡотола торған халыҡ түгел. Беҙҙә иҫкене бер нисә тапҡыр яңыртып тотоноу йолаһы бар. Эйе, һәр яңы йыл һайын ташлай башлаһаҡ, бөтөнләй фәҡиргә ҡалыуыбыҙ мөмкин. Ни тиһәң дә, беҙ Яңы йылды әллә өс, әллә дүрт тапҡыр ҡаршылайбыҙ. Һанайыҡ әле, әйтәйек, үҙебеҙҙә, Башҡортостанда. 31 декабрҙә сәғәт төнгө 12-не һуҡҡас – бер, Мәскәүсә – ике. Эйе, беҙ ил баш ҡалаһын шул тиклем ихтирам итәбеҙ, хатта уның ваҡытынса байрам ҡаршыларға ғәҙәтләнгәнбеҙ. Артабан 13 ғинуарҙы көтәбеҙ. Унда ла ике сәғәт айырма менән теп-теүәл билдәләп ҡуябыҙ. Унан һуң февралдә Көнсығыш календары буйынса берәй йәнлек йә ҡош йылы ла килеп етә. Артабан инде Наурузды көтөргә ҡала. Мосолман иҫәбе буйынса ла Яңы йыл барлығын иҫәпкә алһаҡ, бик күп булып китә икән шул.\nҠыш бабайҙың бүләк тулы тоҡлоһо ғына түгел, төрөпкәлеһе лә була\nӘле беҙҙең Европанан бер аҙ боролоп, Азия, Көнсығыш илдәренә баҡҡан сағыбыҙ. Ул яҡ ғәләмәт ҡыҙыҡ йолаларға бай.\nВьетнамдар бүлмәләрҙе персик ағасы сәскәһе менән биҙәй. Баҡһаң, был сәскәнең уңыш килтерә торған көсө бар икән.\nҠытайҙар фонарь тоҡандыра. И-ии, унда ҡарап торһаң, ғәжәптер инде, ҡытайҙар бит бер миллиардтан артыҡ! Яртыһы ғына байрамда ҡатнашһа ла, мыжғып торған яҡтылыҡтан баш әйләнеп китер ине. Был илдә табынға мотлаҡ нәркәстәр ҡуйыла.\nБирма халҡы байрамда ямғыр яуыуын теләй. Бында Яңы йыл иң эҫе миҙгелгә тура килә. Уларҙа ямғыр яуһын өсөн... арҡан тартышыу йолаһын атҡарырға кәрәк, имеш. Ауыл-ауыл булып ярышырға сығалар. Ҡалала урамдар бер-береһе менән көс һынаша. Ямғыр теләгәс ни, һыу һибешеү ҙә бик күңелле эш булараҡ үтә. Дөрөҫөрәге, һибешмәйҙәр, ә ҡойондорошалар.\nЯпонияла йылды яңы кейемдә ҡаршылау йолаһы йәшәй. Шуға бер нисә көн алдан магазиндарҙа халыҡ лыҡа тулып йөрөй. Яңы кейем бәхет килтерә икән. Унда Яңы йыл ҡыңғырауы ун икене генә түгел, ә 108 тапҡыр һуға. Япондар ышаныуынса, бөтә яуызлыҡты һәм насарлыҡты еңеү өсөн тап ошо сама һуғыу талап ителә. Кешелә алты насар ғәҙәт бар – һаранлыҡ, яуызлыҡ, аңралыҡ, еңел-елпелек, көнсөллөк, тәүәккәлһеҙлек. Етмәһә, ошоларҙың 18 төрө лә бар, имеш. Математик ғәмәлдәр эшләһәң, баяғы 108 килеп сыға шул. Башлы ла икән япондар.\nҠыңғырау һуғып туҡтағас, мотлаҡ көлөргә тейешһең, юҡһа уңышты күрмәҫһең дә. Японияла шыршыны бамбук һәм ҡарағай ботаҡтары алмаштыра. Юҡ, уны биҙәп өй түренә ултыртмайҙар, ә оҙон ғүмер һәм тоғролоҡ символы итеп, ишек төбөнә үк эләләләр. Бүләкте таң атҡанда бирешәләр. Улары ла күбеһенсә бамбуктан була. Иң таралғаны – бамбук тырма. Мәғәнәһе яп-ябай: яңы йылда бәхетте мөмкин тиклем күберәк тырмап алырға. Байрам алдынан япон балалары һүрәт төшөрөү менән мәшғүл була. Боронғо инаныу буйынса, әгәр Яңы йыл тыуған ваҡытта мендәр аҫтында хыялланған нәмәң төшөрөлгән һүрәт ятһа, ул мотлаҡ тормошҡа аша. Моғайын, ата-әсәләр был турала хәстәрләргә онотмайҙыр.\nМонголдарҙа ла байрам үҙенсәлекле ҡаршылана. Ул малсылыҡ байрамы менән тап килә икән. Шуға ла күберәк етеҙлек, таһыллыҡ талап иткән спорт уйындары, ярыштар үткәрелә. Увлин Увгун тигән көтөүсе кейемендә Ҡыш бабай килә. Ә монголдарҙа көтөүсе толоп, төлкө бүрек кейеп йөрөй. Ҡулына ҡамсы, саҡматаш, сыра, төрөпкә тота.\nШау-шыу, атыш, һыу һибеш, һауыт-һаба ватыш – был барыһы ла Яңы йыл\nПанамала сәғәт һуҡҡанын ғына тыңлап тормайҙар, ә нимәнән тауыш сыға, шуны ҡулланалар. Машина гудоктары булһынмы, сиреналармы, үҙҙәре ҡысҡырынһынмы – өр-яңы йыл ишетмәй үтеп китмәһен тигәндәй, шау-геү яңғырап тора.\nЙылдың “иҫке”һен тотоп ҡарағанығыҙ бармы? Ә бына Колумбияла тоталар. Ундағы карнавалдарҙа иҫке йылды “оҙонаяҡта” (ходуля) йөрөүсе шаян актер һынландыра.\nАтышырға ла яраталар бында. Байрамда фейерверктар, төрлөсә кимәлдәге шартлауҙар ишетелеп тора икән. Иҫке йылды ҡурсаҡ итеп эшләйҙәр ҙә, шунда шартлатҡыстар ҡуйып, шартлатып кинәнәләр генә. Төтөн, дары еҫе алыҫҡа тарала, ти.\nКубала ла байрам күңелле үтә. Төнгө сәғәт 12 тулыр алдынан ниндәй һауыт бар, шуға һыу тултыралар ҙа, сәғәт теүәлләнеүгә шуларҙы тәҙрәнән түгәләр. Был иҫке йылға һыу кеүек яҡты юл теләп оҙатыуҙы аңлата. Сәғәт һуҡҡанда иһә һәр кеше 12 виноград ашарға тейеш. Бәхеткә инде, бәхеткә! Шунан төнө буйы йырлап-бейеп, салют атып байрамды дауам итәләр.\nПарагвай индеецтары иҫке йыл менән яңыһы осрашҡан мәлдә бөтә ишек-тәҙрәләрҙе асып ҡуя. Был ваҡытта тик тороу ҡайҙа! Һауыт-һаба шаҡылдаталар ғына! Ватылғанына ла ҡарамай.\nСәйәсмәндәрҙең ҡарасҡыһын яндырып…\nИң ҡыҙыҡ байрам, моғайын, Панамала үтәлер. Бында билдәле шәхестәргә, сәйәсмәндәргә арнап яһалған ҡарасҡыларҙы яндыралар. Былай панамалар бер кемгә лә насарлыҡ теләмәй ул, шулай ҙа йола йола инде, унан тиҙ генә баш тартып булмай. Баштарына “ҡылт” итеп кем килеп төшә, шуның ҡарасҡыһын эшләйҙәр. Былтыр Фидель Кастроны, Панама йыйылма командаһынан йүгереү буйынса донъя чемпионын рәхәтләнеп “утҡа тотҡандар”. Бында, ҡарасҡылар менән бөтә проблемалар юҡҡа сыға, тип ышаналар.\nДания кешеләре Яңы йыл етеүгә ултырғысҡа баҫып һикереп төшә. Һикергәндә, йәнәһе, бөтә насар нәмә иҫке йылда тороп ҡала, имеш.\nЭстондар бик күңелсәк халыҡ икән, улар байрам табынына ете тапҡыр йыйыла. Был бер нисә көн рәттән түгел, ә йылдың тәүге көнөндә. Шулай итһәләр, һәр кемгә ете кешелек көс инә икән, үәт! Ай-һай, ашҡаҙандарына ғына Алла ярҙам бирһен инде.\nЭквадор халҡы хатта кеше ҙурлыҡ ҡурсаҡ әҙерләй. Ул биш минутта янып бөтөрлөк материалдан тегелә. Ҡарасҡы ҡурсаҡты ҙур майҙанға бейеккә урынлаштырып яндыралар.\nСуданда Яңы йыл бәхете талисманы – бешеп етмәгән сәтләүек. Шуны эҙләп табыу теләге иң яҡшы теләк һанала.\nАвстралияла байрам экзотик юҫыҡта үтә. Бында бит ҡар ҙа, шыршы ла, боландар ҙа – ғәҙәти Яңы йылды ҡаршылау атрибуттарының береһе лә юҡ. Нишләһен, бахыр, Санта Клаус, тантанаға пляж кейемендә килә инде. Үҙе һаҡаллы, суҡлы ҡыҙыл башлыҡлы етмәһә. Австралия халҡы иртәнге сәғәт 5 – 6-ла тора ла, киске 10-да йоҡларға ята. Яңы йылда иһә кисен салют аттыралар ҙа, беҙҙә төнгө 12-лә тормош саҡ башланһа, уларҙа был ваҡытта тыныс була.\nБайрамдан ҡасып булмай…\nЯңы йылды Ерҙә генә түгел, Йыһанда ла ҡаршылайҙар. Ҡыш бабай йә Санта Клаус булып кейенәләр, Ҡарһылыуҙары ла була, яһалма шыршы ла. Унда ла үҙ йолаһы – космос шарттарында, йәғни ауырлыҡ булмаған ерҙә Ҡыш бабайҙың һаҡалынан тотоп алыу бик яҡшы билдә һанала. Бында, әлбиттә, берәү ҙә шампан шарабы тулы бокал күтәрмәй, уның ҡарауы, йыһангирҙар бер-береһен 16 тапҡыр – сәғәт бүлкәттәре һаны буйынса – ҡотлай ала.\nЕрҙә, Йыһанда ғынамы – Яңы йылды мәмерйәләрҙә лә, һыу аҫтында ла ҡаршылайҙар. Спелеологтар өсөн мәмерйәлә “Яңы йыл менән!” тип ҡысҡырыуҙары шаңдау булып иң төпкөлгә “инеп” китһә, шул ғәләмәт ныҡ шатлыҡ икән. Йыш ҡына сәғәт куранттары һуҡҡан мәлдә хатта ике саҡрым тәрәнлектә лә бенгал уттары балҡыған саҡ була.\nДайверҙар ҙа байрам секундтарында һыу аҫтына бик теләп төшә. Әммә оҙаҡ ҡала алмайҙар, барыбер әҙәмсә Яңы йыл үҙенә тарта. Шулай ҙа, әгәр дөрөҫ булһа, бәғзеләр байрамды бассейнда үткәрә. Һыу төбөнә шыршы ултырталар ҙа, сумып сығалар, ҡапҡылап алалар ҙа, яңынан шыршы янына сумалар, ти.\nТормош булғас, барыһы ла була, кемдәрҙер яңы йыл минуттарында төрмәлә ултыра. Улар ҙа байрамһыҙ ҡалмай, туғандары килтергән ризыҡты өҫтәлгә йәйеп һалып, ҡул аҫтындағы әйберҙәрҙән шыршы әтмәләп билдәләйҙәр. Ғинуарҙың тәүге көнөндә тышҡа сығып, ҡар бәрешеп тә уйнайҙар.\nТағы ла сәйерерәк йолалар\nХмонга халҡы (Вьетнам, Таиланд, Ҡытайҙың таулы райондарында көн итәләр) Яңы йылды рәсми билдәләмәй. Бында һәр ауылдың үҙ байрам көнө бар. Ҡасан дөгө йыйып бөтәләр, шул саҡта йылды ҡаршылайҙар. Әлбиттә, күрше-тирә менән әллә ни ҙур айырма ла булмай. Бер нәмә бәхәсһеҙ – байрам, тотош фестиваль булып, ай ярымға һуҙыла. Уның өс алмаштырғыһыҙ маҡсаты бар: беренсенән, бөтә дини йолалар ҙа атҡарыла, икенсенән, йәш егеттәр кәләш әйттерә, өсөнсөнән, байлыҡ-муллыҡ күрһәтелә.\nЧилиҙағы Талка ҡалаһындағы Яңы йылды ҡаршылау, моғайын, бөтәһенән дә айырылалыр. Бында халыҡ яҡындарының ҡәберҙәренә йыйыла. Ни өсөн, тиһегеҙме? Һуң, байрамды бергә үткәреү өсөн инде. Әлеге йола ғәҙәти бер ғаиләнән башланып киткән. Улар, иҫке йылды оҙатҡанда бергә булырға теләп, вафат булған туғандарының ҡәберенә килгән. Быны башҡалар ҙа ишеткәнмелер-күргәнмелер, шулай таралған да киткән. Хәҙер Талка зыяраттарының ҡапҡаһы Яңы йыл алдынан, сәғәт төнгө 11-ҙә шар асып ҡуйыла. Сәйер, эйеме?\nАргентинаның эшлекле ҡалаларында урам ҡағыҙ менән тула. Шундай йола бар: хеҙмәткәрҙәр иҫке йылдың һуңғы көнөндә тотонолған календарҙарҙы, бланк, башҡа кәрәкмәгән ҡағыҙҙарҙы тәҙрәнән ырғыта. Төш етеүгә урамға “ҡағыҙ ҡар” йәйелә тиергә лә була. Ҡайһылар хаттин ашып та китә, бер гәзит хеҙмәткәрҙәре тотош йыллыҡ архивтарын тәҙрәнән осорған.\nРәсәйҙә байрамдың нисек үткәнен яҙып тораһы түгел, бында, кем әйтмешләй, урыҫ күңеленең киңлеге ҡолас етмәҫтәй булыуына ишара яһала. Барыһы ла бергә инде, бергә. Ғинуарҙың ун көнө үтеп барғанда эшкә сығабыҙ ҙа тәьҫораттар менән уртаҡлаша башлайбыҙ. Шунан асыҡлана: байрамды кем ҡайҙа, нисек үткәргән.\nКөләмәс тә бар бит:\n– Йә, шунан, Яңы йылды нисек ҡаршыланың?\n– Белмәйем, һөйләмәнеләр әле…\nШулай булғас ни, Байкал күлендә ҡаршылау йолаһы булыуына аптырарға түгел. Теләгән кешеләр күлдә мәке уйып, ҡулдары на шыршы тотоп, төпкә тиклем сума икән.\n* Афғанстанда Яңы йыл көн менән төн тигеҙләшкәндә килә. Тораҡ пункт башлығы баҫыуға сығып, тәүге бураҙнаны һала, артынан иң хөрмәтле аҡһаҡалдар юллана. Кәйеф өсөн иҫерткес эсемлек эсеү тигән нәмә юҡ бында, законға ярашлы тыйылған. Тәмле-татлы менән дә ҡәнәғәт афғандар. Йола буйынса ҡатын-ҡыҙҙар ир-аттан айырым йыйыла, хатта бер ҡыҙҙы һаҡсы итеп тә ҡуялар әле.\n* Иранда Яңы йылдың етеүен яҙ белдерә. Бер аҙна буйы байрам итәләр. Ғаилә башлығы яҡындарына өр-яңы кейем бүләк итә, табынға һарымһаҡ, шыттырылған бойҙай, йәшел башаҡ һуты, япраҡ һалынған һауыттар ҡуйыла. Хатта бокалға тере балыҡ та ебәрәләр. Байрам тантанаһы урамда ла геүләй, йорттағы иҫке балсыҡ һауыттар ватыла, халыҡ усаҡ яғып, шуның аша һикерешә. Сәғәт төнгө 12-лә ҡулға көмөш тәңкә тоталар. Был яҡындарыңдан, тыуған ереңдән айырылыуҙан һаҡлай, тигән ышаныс бар.\n* Чилиҙағы Яңы йылда алты йәштән ҙур ҡыҙҙар мотлаҡ ҡолағын тиштерергә тейеш. Был йола өлкәнәйеү билдәһе икән.\n* Эфиопияла Яңы йыл сентябрҙә етә. Билдәле инде, был уңыш байрамы менән тура килә. Халыҡ ауыл йә ҡала ситендә йыйыла. Һәр кем үҙе менән бер көлтә ҡоро ботаҡ килтерә. Шуларҙан ҙур кәбән ҡоялар ҙа яндыралар. Уйын-көлкө лә шул “ялҡын тауы” янында үтә.\nСығыу ваҡыты 26-12-2014, 17:25 | Ҡаранылар: 720


Өфө 2016 йылды ҡаршыларға әҙерләнә | ГТРК «Башкортостан» — Новости Уфы и РБ\n25 декабря 2015 — 15:49\n31 декабрь көнө киске сәғәт 9-ҙа Рус дәүләт академия драма театры ҡаршыһында концерт башлана.\nУл төнгө сәғәт икегә тиклем дауам итәсәк һәм фейерверк менән тамамланасаҡ. Ҡала урамдары 19 боҙ ҡаласығы менән биҙәлде, уларҙа йылдың символы – Маймыл образы сағылыш тапҡан. Ленин исемендәге майҙанда бөгөн Раштыуа йәрминкәһе эшләй башлай, ул 10 ғинуарға тиклем дауам итәсәк. Бында килеүселәр төрлө күңел асыу сараларында ҡатнаша ала, ғаилә менән кафела ял итеү, шулай уҡ байрам сувенирҙары һатып алыу мөмкинлеге бар.


Компенсациялар ҡайтарыла » журнал Башкортостан кызы | Башҡортостан ҡыҙы журналы\n– Мин – баҡсаға йөрөүсе өс сабый әсәһе. Балалар баҡсаһына түләү өсөн компенсациялар хаҡында ныҡлап аңлатма бирһәгеҙсе. Улар ниндәй күләмдә кире ҡайтарыла?\nУҡыусыбыҙҙың мөрәжәғәтенә Башҡортостан Республикаһы Мәғариф министрлығының мәктәпкәсә белем биреү бүлеге етәксеһе Альбина Рафаэль ҡыҙы МИҢНУЛЛИНА яуап бирә:\n– Башҡортостанда ғаиләләрҙең бөтә категорияларына балалар баҡсаһы өсөн түләүгә ата-әсәләргә компенсацияларҙы кире ҡайтарыу тураһында ҡарар ҡабул ителде. Компенсация күләме түбәндәгесә билдәләнә: беренсе бала өсөн – 20, икенсеһенә – 50, өсөнсөһөнә 70 процент.\n2017 йылдың 1 мартына тиклем бөтә ата-әсәләр ҙә ошо ташламаға эйә ине. Әммә 1 марттан федераль талаптарға ярашлы, республикала компенсациялар түләү тәртибе үҙгәреш кисерҙе: социаль ярҙамдың был төрө мохтаждар исемлегендә тороусылар, атап әйткәндә, килеме һәр кешегә йәшәү минимумынан 1,5 тапҡырға артмаған ғаиләләр өсөн генә ҡалдырылғайны. Был үҙгәрештәр балаларын баҡсаға йөрөтөүсе күп ата-әсәләрҙә ҡәнәғәтһеҙлек тыуҙырҙы. Башҡортостан Парламенты «Мәғариф тураһында»ғы Закондың балалар баҡсаһы өсөн түләүгә компенсацияларға ҡағылышлы өлөшөнә үҙгәрештәр индереп, Республика Хөкүмәте тейешле ҡарар ҡабул иткәндән һуң, компенсациялар элекке кимәлдә ҡалды. 2017 йылда дәүләт һәм муниципаль мәктәпкәсә мәғариф ойошмаларында баланы тәрбиәләү һәм ҡарау өсөн ата-әсә түләүе айына уртаса 1530 һум тәшкил итә. Һеҙ бер балағыҙ өсөн, тимәк, – 306 һум, икенсеһенә – 765, өсөнсөһөнә 1071 һум компенсация алырға тейеш.\nОлоларҙы яңғыҙ итмәйек!\n– Республикала тәрбиәгә мохтаж өлкән кешеләрҙе ғаиләгә алып ҡарарға мөмкин булыуын ишеткәйнек. Шул турала һөйләп үтегеҙ әле?\nБашҡортостан Республикаһы Хеҙмәт һәм халыҡты социаль яҡлау министрлығының матбуғат секретары Роза Исмәғил ҡыҙы КУЗЬМЕНКОНЫҢ аңлатмаһын тәҡдим итәбеҙ:\n– 2016 йыл аҙағында «Башҡортостан Республикаһында өлкән йәштәгеләрҙе һәм инвалидтарҙы тәрбиәгә алыусы ғаиләләр хаҡында» Закон ҡабул ителгәйне. Республика Хөкүмәте быйыл йәй өлкәндәрҙе һәм инвалид кешене ҡарауға алыусы ғаиләләр булдырыуҙың тәртибен раҫланы. Даими ярҙамға мохтаж оло йәштәге кешене тәрбиәгә алырға теләүсегә билдәле талаптар ҡуйыла. Ул, әлбиттә, психик яҡтан сәләмәт булырға, алкоголизм, наркомания кеүек афәттәрҙән алыҫ торорға тейеш. Шулай уҡ хөкөмгә тарттырылмаған булыуы ла шарт. Яҡын туғанды тәрбиәгә ҡабул итергә ярамай. Ғаиләлә эшкә һәләтһеҙҙәр булып, уларҙы ҡарау өсөн РФ Пенсия фонды аша компенсация алған осраҡта өлкән кешене тәрбиәгә алырға рөхсәт ителмәй.\nОлоларҙы «уллыҡҡа» алырға теләүселәр хаҡында мәғлүмәт банкыһын туплау, кандидаттарҙы һайлап алыу, уларҙы психологик яҡтан әҙерләү, килешеүҙәр төҙөүҙе Республика халыҡты социаль хеҙмәтләндереү үҙәге менән ғаиләгә һәм балаларға социаль ярҙам үҙәктәре ғәмәлгә ашырасаҡ. Улар артабан ғаиләләрҙең хәлен, тормош-көнкүрешен тикшереп торасаҡ. Шуны ла билдәләп үтке килә: бындай ғаилә төҙөү өсөн опека һәм попечителлек органдарының рөхсәте кәрәк.\nБағыусы ғаиләләрҙең бюджеты уның ағзалары килеменән төҙөлә һәм өлкән йәштәге кеше унда индергән аҡса уртаса йән башына табыштың 75 процентынан артырға тейеш түгел.\nӨлкәндәрҙе йәки инвалид кешене ҡараусыға айына 6200 һум аҡса түләү билдәләнә.\nОло кеше 80-де уҙған йәки I төркөм инвалид икән, 30 процентҡа күберәк түләнәсәк.\nБөгөн республикала 902 мең пенсионер йәшәй, уларҙың һәр бишенсеһе яңғыҙ һәм даими тәрбиәгә, ярҙамға мохтаж. Ҡағиҙә булараҡ, улар ҡарттар йортона эләгә һәм ғүмер көҙөн унда үткәреүҙе бик ауыр кисерә. Оло йәштәгеләрҙе тәрбиәгә алыу байтаҡ кешегә ҡарт көндәрен йылы ғаилә ҡосағында уҙғарыу мөмкинлеге бирәсәк.


«Эксперт» агентлығы: Башҡортостанда фәҡирҙәр өлөшө 10,5 проценттан 17,5 процентҡа тура килә // Иҡтисад | новости башинформ.рф\n16:51, 18 июля 2019 Иҡтисад\n«Эксперт» агентлығы аналитиктары Рәсәй төбәктәренең фәҡирлек картаһын төҙөгән. Беҙҙең республика илдең тағы ла 38 субъекты менән бергә «уртансылар» рәтендә тора. Тикшереүселәр мәғлүмәте буйынса Башҡортостанда фәҡирҙәр өлөшө 10,5 проценттан 17,5 процентҡа тура килә.\n«Төбәктәр буйынса фәҡирлек кимәлен һанап сығарыу өсөн беҙ һәр төбәктең модаль (иң йыш осраған) килеме менән шул төбәк йәшәү кимәле минимумына нисбәтен һанап сығарҙыҡ. Шулай уҡ һәр төбәктең йәшәү кимәленән түбән аҡса килеме булған халыҡ өлөшө тураһындағы мәғлүмәтте Росстаттан алдыҡ», — тиҙәр картаны төҙөүселәр.\nБашҡортостанда модаль (иң йыш осраған) килем төбәктең 1,25 һәм 1,5 йәшәү минимумын тәшкил итә.\nИң «бай» төбәктәр тип аналитиктар Мәскәү, Санкт-Петербург, Мәскәү өлкәһе, Тула, Липецк, Курск, Белгород, Воронеж, Ленинград, Түбәнге Новгород, Свердловск, Сахалин өлкәләре, Ямал-Ненец һәм Чукот автономлы округтарын һанаған.\n«Иң фәҡир төбәктәргә (улар 31) Кавказдың барыһы ла тиерлек, Себерҙең, Волга буйының күп өлөшө ингән. Унда модаль килем йәшәү минимумынына тура килә йәки уның 1,25 нисбәтен тәшкил итә. Бында фәҡир халыҡтың һаны 40 проценттан арта», — тигән «Эксперт» агентлығы.\nТыва һәм Ингушетияла халыҡтың модаль килеме йәшәү минимумынан түбәнерәк, фәҡирҙәр һаны 32 проценттан 41,5-ҡа барып етә.\nТеги: Росстат, модаль, халыҡтың йәшәү кимәле


Башҡортостанда янғындарға бәйле үлем осраҡтары арта | ГТРК «Башкортостан» — Новости Уфы и РБ\n16 февраля 2021 — 12:49 ГТРК «Башкортостан»\nРеспублика Башлығы оператив кәңәшәлә был хәлгә тәнҡит белдерҙе һәм аныҡ тәҡдимдәр әҙерләргә ҡушты. Сәләмәтлек һәм әүҙем оҙон ғүмерлелек йылында башҡарылырға тейешле саралар ҙа аныҡлыҡ талап итә. Оператив кәңәшмә йола буйынса етәксе вазифаларҙағы үҙгәрештәрҙе барлау менән асылды. Архангель районы менән Айрат Сәитғәлин етәкселек итәсәк. Министрҙар кабинетында ла яңы кеше – Туризм буйынса дәүләт комитеты рәйесе итеп Эльмира Туҡанова тәғәйенләнде. Сығышы менән Ейәнсура районы ҡыҙы, быға тиклем Свердловск өлкәһендә ошо уҡ тармаҡты үҫтереүгә ҙур өлөш индергән. Ә бына Салауат районы хакимиәте башлығына Радий Хәбиров эштән бушатыу менән янаны. Быға муниципалитет етәксеһенең Янғантау шифаханаһы менән аңлашмаусанлығы сәбәпсе. Коронавирус асыҡланған кешеләр һаны республикала 27 меңгә яҡынлаша, көндәлек күрһәткес 150-160 тирәһендә һаҡлана. Башҡортостанда вакцинация әүҙем бара, әлеге көнгә 42 мең ярым кеше прививканың беренсе компонентын һалдырған, шуларҙың 12 меңдән ашыуы икенсе дозаны алған. Ситуация үҙәгенә шылтыратыуҙарҙың да 45 проценттан ашыуы прививка яһатыу, уны бушлай алыу, сират һорауҙарына бәйле. Хәл яҡшыра, әммә сикләүҙәрҙе алырға иртәрәк, тине Радий Фәрит улы.Халыҡ сәләмәтлеген беренсе урынға ҡуйған программаларҙың береһе – “Һаулыҡ һәм әүҙем оҙон ғүмерлелек йылы”н уҙғарыу тураһындағы доклад бөгөн ишетелмәне. Радий Хәбиров бының өсөн яуаплы Ленара Иванова әҙерләгән документты тәнҡитләп үлем статистикаһын кәметеүҙе тәүмаҡсат итеп билдәләргә ҡушты. Тәүмаҡсатты тормошҡа ашырыр сара – диспансеризация ла был аҙнанан тергеҙелә. Ауырыуҙарҙы алдан иҫкәртеү мөһимлеген чиновниктар аңлап үҙ миҫалында халыҡҡа еткерергә тейеш. Башҡорт дәүләт һәм Өфө дәүләт авиация-техник университеттарын берләштереү Юғары уҡыу йорттары араһындағы конкурентлыҡҡа һәләтлелекте һаҡлап ҡалыуҙың берҙән-бер юлы, мәсьәләне аңламағандарҙың быға ҡыҫылырға хаҡы юҡ, тине Радий Хәбиров ВУЗ-дарҙы берләштереүгә ҡаршылыҡ күрһәтеүселәргә мөрәжәғәт итеп. Ҡаршылыҡ һәм баҫым менән Өфө мэрияһына төҙөлөш компаниялары ябырылған. Республика Башлығы Башҡортостан прокуратураһына тикшереү уҙғарырға ҡушты.Борсолорға мәжбүр иткән статистика йыл башынан янғындарҙа һәләк булыу осраҡтарына бәйле. Төбәк етәксеһе Ғәҙәттән тыш хәлдәр буйынса дәүләт комитетына аныҡ тәҡдимдәр әҙерләргә ҡушты.


Өфө ҡалаһына 445 йыл! | ГТРК «Башкортостан» — Новости Уфы и РБ\n13 июня 2019 — 12:57 ГТРК «Башкортостан»\nОшо уңайҙан башҡалабыҙҙың төрлө майҙандарында ҙур концерттар уҙғарылды. Бынан тыш, ҡала көнөндә Башҡортостан халҡы өсләтә байрамды бергә билдәләне. Дәртле йыр-бейеүҙәр, сағыу төҫтәге кейемдәр, алсаҡ йөҙҙәр. Ҡала көнөнә бағышланып уҙғарылған ҙур тантананы һәр кем ҡарап, күңел аса алды. Ғәҙәттәгесә, баш ҡала халҡы һәм ҡунаҡтары өсөн был көн сараларға бай булды. Өфөнөң барлыҡ майҙандарында үткән күңел асыу саралары Ватан этнопаркында салют менән тамамланды.


Республикала мәҙәниәт хеҙмәткәрҙәренә хөкүмәт һәм ведомство наградалары тапшырылды // Йәмғиәт | новости башинформ.рф\nРеспубликала мәҙәниәт хеҙмәткәрҙәренә хөкүмәт һәм ведомство наградалары тапшырылды\n11:01, 26 марта 2013 Йәмғиәт\nБашҡорт дәүләт опера һәм балет театрында мәҙәниәт хеҙмәткәрҙәрен наградлау тантанаһы үтте. Хөкүмәт наградаларын Республика Хөкүмәте премьер-министры урынбаҫары Лилиә Ғүмәрова тапшырҙы. Ул Башҡортостан Президентының ҡотлау хатын уҡып ишеттерҙе.\n— Мәҙәниәт хеҙмәткәрҙәре көнө – дәүләт байрамы, — тине Лилиә Ғүмәрова. – Кешеләрҙең күңеле таҙараҡ, сафыраҡ, ә донъябыҙ яҡшыраҡ булһын өсөн күп эштәр башҡарған хеҙмәткәрҙәрҙең тырышлыҡтарын, ҡыҙғанысҡа ҡаршы, дөрөҫ баһалап өйрәнмәгәнбеҙ әле. Әммә республикала, Рәсәйҙә был йәһәттән алға табан барабыҙ. Был залда булғандарҙың барыһы ла легендар кешеләр, — тип мөрәжәғәт итте вице-премьер наградланыусыларға. – Республика Президентының быйыл мәҙәниәт өлкәһендә булған проблемаларға, мәҙәниәтте, профессиональ сәнғәтте, халыҡ ижадын үҫтереүгә йүнәлтелгән мәсьәләләргә айырыуса баҫым яһауы ҡыуаныслы. Аныҡ бурыстар билдәләнде, уларҙы үтәргә генә ҡала.\nРСФСР-ҙың халыҡ артисткаһы, Башҡортостандың һәм Татарстандың халыҡ артисткаһы Нурия Ирсаева, Ишембай балалар сәнғәт мәктәбенең Маҡарҙағы филиалы мөдире Мәрйәм Солтанова, билдәле башҡорт ҡумыҙсыһы Роберт Заһретдинов Салауат Юлаев ордены кавалерҙары булды.\nФлорид Бүләковҡа — Башҡортостандың халыҡ яҙыусыһы, Рәшит Хәбировҡа республиканың атҡаҙанған рәссамы исемдәре бирелде. Билдәле журналист Нина Жиленко «БР атҡаҙанған мәҙәниәт хеҙмәткәре» исеменә лайыҡ булды.\nВедомство наградаларын Башҡортостандың мәҙәниәт министры Әминә Шафиҡова тапшырҙы.\nМәҙәниәт министрлығының Почет грамотаһы менән Өфө һәм Стәрлетамаҡ бейеүселәре, Салауат башҡорт драма театры директоры Нәйлә Сәфәрғолова наградланды.\nШулай уҡ наградаларға «Нур» театрының труппа мөдире Альмира Шәрәфетдинова, Мишкә һәм Балтас райондары китапханасылары, музей хеҙмәткәрҙәре, сәнғәт мәктәбе уҡытыусылары лайыҡ булды. Тәбрикләнеүселәрҙе Дәүләт Думаһының Мәҙәниәт буйынса комитеты рәйесе урынбаҫары Зөһрә Рәхмәтуллина ҡотланы.


Сабыйҙы нисә йәштән балалар баҡсаһына бирергә? | ГТРК «Башкортостан» — Новости Уфы и РБ\n17 мая 2018 — 16:27 ГТРК «Башкортостан»\nЯңы мөхиткә уны нисек яраҡлаштырырға? Күп кенә ата-әсәне борсоған ошо һәм башҡа һорауҙарға яуапты Өфөнөң 212-се балалар баҡсаһында урынлашҡан Консультацион үҙәккә мөрәжәғәт итеп белергә мөмкин. Камиллаға бер йәштә ун бер ай. Ул башҡа тиҫтерҙәренә ҡарағанда сит кешеләрҙән ятһынып бармай. Шулай ҙа балалар баҡсаһына барыр алдынан, яңы мөхиткә, тәрбиәселәргә өйрәнеп китеүе еңелерәк булһын өсөн әсәһе уны психологҡа алып килгән. Ысынлап та, был осорҙо өлкәндәр үҙҙәре лә ауыр кисерә. Белгестәрҙең кәңәшенә ҡолаҡ һалғанда ғына яраҡлашыу еңелерәк үтә. 212-се балалар баҡсаһындағы консультацион үҙәккә бында тәрбиәләнеүселәрҙең ата-әсәләре генә түгел, теләгән һәр кем мөрәжәғәт итә ала. Махсус үҙәк 2014 йылдан бирле эшләп килә. Быйыл иһә ул конкурста ҡатнашып, Рәсәйҙең 89 учреждениеһы араһында 2 миллион һумлыҡ федераль грант еңгән. Субсидия мәктәпкә тиклемге балаларҙың ата-әсәләренә төрлө ярҙам күрһәтеү сараларын тормошҡа ашырыуға йүнәлтелә. Был йәһәттән, үҙәктә белгестәр етәрлек: араларында психолог, логопед, физкультура буйынса инструктор ҙа бар. Был балалар баҡсаһының өҫтөнлөгө тәжрибәле һәм юғары квалификациялы, тар йүнәлештәге белгестәрҙең булыуы. Әйткәндәй, бында һаулыҡ мөмкинлектәре сикләнгәндәр менән бер рәттән һәләтле балаларға ла иғтибар бүленә. Киләсәктә грант аҡсаһына мәҫәҫлән, робот техникаһы буйынса ҡорамалдар алырға планлаштырыла. Әлбиттә, ябай ҡайсы һәм төҫлө ҡағыҙ ярҙамында ла баланың ижади һәләттәрен асырға була, ти тәрибәселәр.Һәр тәрбиәләнеүсегә булған айырым мөнәсәбәт, уның индивидуаль мөмкинлектәрен үҫтереп, баланы шәхес итеп тәрбиәләүгә булышлыҡ итә. Ә дәүләттең ярҙамы менән ошондай учреждениеларҙың эш һөҙөмтәһе тағы ла юҡарыраҡ кимәлгә күтәрер ышаныс бар.


Республикала йыл башынан 82 мең тоннанан ашыу һөт һатылған // Иҡтисад | новости башинформ.рф\nРеспубликала йыл башынан 82 мең тоннанан ашыу һөт һатылған\n13:05, 2 марта 2013 Иҡтисад\n2013 йыл башынан алып Башҡортостанда 82 мең тоннанан ашыу һөт һатылған, шуларҙың 77 мең тоннанан ашыуы ауыл хужалығы предприятиеларына һәм фермер хужалыҡтарына тура килә.\nБР Ауыл хужалығы министрлығының матбуғат хеҙмәтенән хәбәр итеүҙәренсә, дөйөм алғанда республикала тулайым һауым был ваҡыт эсендә 191 мең тоннанан ашҡан.\nТөбәктә етештерелгән һөттөң яҡынса 89,5 мең тоннаһы – ауыл хужалығы предприятиеларына һәм фермер хужалыҡтарына, ҡалғандары шәхси ярҙамсы хужалыҡтарға тура килә.\nТулайы һауым буйынса иң юғары күрһәткестәр Саҡмағош районында (йыл башынан бында 6658 тонна етештерелгән), Стәрлетамаҡ районында (6018 тонна), Дүртөйлөлә (5024 тонна) һәм Илеш районында (4047 тонна) билдәләнә.\nБыл райондар һөт һатыу буйынса ла лидерҙар булып тора. Шулай итеп, Саҡмағош районының ауыл хужалығы предприятиелары 2013 йыл башынан алып яҡынса 6400 тонна һөт һатҡан, Стәрлетамаҡ хужалыҡтары – 5000 тоннанан ашыу, Дүртөйлө эшсәндәре – 4700 тоннанан ашыу, Илеш хужалыҡтары 3600 тоннаға яҡын һөт һатҡан.


Үҫеш һәм диалог өсөн халыҡ-ара мәҙәни төрлөлөк көнө.\nВиртуаль ярҙамсылар көнө (майҙың өсөнсө йомаһы)\nРәсәй: Тымыҡ океан флоты көнө\nРәсәй: Техник инвентарлаштырыу хеҙмәткәрҙәре көнө\nХәрби тәржемәсе көнө\nСоколов Николай Васильевич (1918—29.01.1994), инженер-электрохимик, 1941 йылдан Белорет металлургия комбинатының етәксе хеҙмәткәре, шул иҫәптән 1969—1972 йылдарҙа предприятиеның баш инженеры. Техник фәндәр кандидаты (1958). СССР-ҙың Дәүләт премияһы лауреаты (1952). Хеҙмәт Ҡыҙыл Байраҡ (1966) һәм «Почёт Билдәһе» (1969) ордендары кавалеры. Сығышы менән Тверь губернаһынан.\nhttps://ba.wikipedia.org/w/index.php?title=21_май&oldid=1036137 ҡабул ителгән\nПоследний раз редактировалась 22 май 2021 в 07:39\nБыл бит һуңғы тапҡыр 07:39 22 май 2021 үҙгәртелгән.


Благовещен районында ла юл менән бик сетерекле хәл\nБиштин ауылы аша үтеү өсөн 150 һум аҡса түләргә кәрәк. Урындағы эшҡыуар шлагбаум ҡуйып Мишкә районы Байтур ауылына юл йөрөүселәрҙән хаҡ ала башлаған.\nУрау юл бар барлығын, әммә уның аша йөрөү өс сәғәткә һуҙыла, ти урындағы халыҡ. Тура юлдан бер сәғәт тә бит, ләкин ҡиммәткә төшә. Юл йөрөүселәргә ваҡыт ҡәҙерлерәкме, әллә аҡсамы һайларға тура килә.\nӘ ҡыш көнө тура юл был урындан булмаған да. Эшҡыуар уны үҙе таҙартып алған. Техника йөрөтөүгә киткән сығымдарҙы юл йөрөүгә хаҡ алып ҡапларға булған. Тура юл рәсми теркәлмәгән. Урындағы хакимиәттең уны таҙартырға ниәте лә юҡ. Ә бына эшҡыуар таҙалап алғас, киреһенсә, бәйләнергә тотонған.\nАуылдың исеменә иғтибар иткәндә был бизнес төрө элек-электән булған. Ул ваҡыттағы аҡсаның баһаһын иҫәпкә алғанда, хатта, бик ҡиммәт тә түләгәндәр кеүек. Халыҡтың реакцияһын да аңлау мөмкин түгел. Түләргә теләмәйһең икән рәсми, әммә урау юлдан рәхим ит. Бер һүҙ менән әйткәндә, ит изгелек, көт яуызлыҡ. Ул арала ризаһыҙ халыҡ прокуратураға ошаҡлап шлагбаумды алдыртҡан тинеләр. Хәҙер был юлды береһе лә таҙартмаясаҡ. Һәм тағы ла урау юлдан йөрөй башларҙар.


Туғыҙ ғына бит, ә… » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » Туғыҙ ғына бит, ә…\nТуғыҙ ғына бит, ә… 25.01.2019 // Йәмғиәт\n“1941 йылдың 28 декабре. Женя 1941 йылдың иртәһендә сәғәт 12-лә үлде”.\n“Өләсәйем 1942 йылдың 25 ғинуарында сәғәт 3-тә үлде”.\n“Лека 17 мартта, иртәнге 5-тә үлде. 1942 йыл”.\n“Вася бабай 13 апрелдә, төнгө 2-лә үлде. 1942 йыл”.\n“Леша бабай 10 майҙа, көндөҙгө сәғәт 4-тә үлде. 1942 йыл”.\n“Әсәйем – 13 майҙың 7 сәғәт 30 минутында. 1942 йыл”.\n“Савичевтар үлде”. “Бөтәһе лә үлде”. “Таня бер үҙе ҡалды”.\nТетрәнмәйенсә уҡып булмай ун бер генә йәшлек ҡыҙ баланың көндәлеген. Барлығы туғыҙ ғына бит. Ләкин ҡәһәрле һуғыштың барлыҡ михнәтенә һуғарылған был юлдар. Ҡанһырап сыҡҡан кескәй генә йөрәгенең әрнеүе. Һуғышҡа ҡәһәр, ҡарғыш, нәфрәт урғыла уларҙан. Киләсәккә оран булып яңғырай сабыйҙың йән өҙгөс ауазы: “Һаҡ булығыҙ, уяу булығыҙ, Кешеләр! Тыныслыҡты күҙ ҡараһылай һаҡлағыҙ!”\nТаня Савичеваның ғүмере ҡыҫҡа, бик ҡыҫҡа була. Өҫтәүенә, аяныслы, фажиғәле. Ҡыҙғанысҡа ҡаршы, уның яҙмышын һуғыш осоро балаларының күптәре үҙенсә ҡабатлай. Ә бит бәхетле булыр, яратып-яратылыр өсөн тыуған бит улар. Үлем көҫәгән ҡоҙғондай ҡоторонған фашизм барыһын емерә, селпәрәмә килтерә. Кем һуң ул Таня? Заманаһының ябай ғына ҡыҙы. 1930 йылда ишле, татыу ғаиләлә донъяға килә. Атаһының икмәк һалыу пекарняһы, кондитер һәм икмәк магазиндары, хатта бәләкәйерәк кенә кинотеатры була. Ләкин 30-сы йылдарҙа илдә шәхси милеккә башҡаса ҡарай башлайҙар. Ә хужаларын ҡаланан ситкә – 101-се километрғаса оҙаталар. Башҡа етеш, эшлекле ғаиләләр менән бергә Савичевтарҙы ла махсус ҡасабаға ебәрәләр. Ғаилә башлығы Николай был хәлгә – рәхимһеҙлеккә, ғәҙелһеҙлеккә бик ныҡ ҡайғыра: берәмтекләп йыйған бар донъяһын юғалта, артабан бөтәһен яңынан башларға, нисек тә биш балаһын ҡарарға кәрәк. Тик… бер туҡтауһыҙ көсөргәнешлек, уйланыу-ҡайғырыуҙар, ауыр эш үҙенекен итә – яман шеш ауырыуы аяҡтан йыға ла 1936 йылда фанилыҡтан алып китә.\nҒаилә башлығын юғалтҡан ғаилә атаһының бер туған ағалары – Василий менән Леонид йәшәгән йортҡа килеп һыйына. Яйлап тормоштары көйләнә башлай. 1941 йыл етә. 22 июндә Таняның өләсәһенең тыуған көнө була. Нәҡ ошоноң алдынан ғына барыһы ла Дворищиға туғандарына ҡунаҡҡа барырға йыйыналар. Ләкин оло йәштәге инәйҙе тыуған көнөндә ҡалдырып китеү килешмәҫ, һуңынан юлланырбыҙ тип уйлап, Мишаның үҙен генә ебәрә торалар. Ә иртәгәһенә…\nБашҡа ҡала халҡы һымаҡ уҡ, Савичевтар ғаиләһе лә Ленинградты обороналауға булышлыҡ итә: әсәләре һалдаттарға кейем тегә, Нина окоптар ҡаҙырға китә, Женя яралыларға ҡан бирә, заводҡа эшкә йөрөй, Таня яндырғыс шыйыҡса өсөн тиҫтерҙәре менән шешә йыя. Лека һуғышҡа ебәреүҙәрен һорап хәрби комиссариатҡа бара, тик, күҙе насар күреү сәбәпле, кире боралар. Василий менән Леонид бабаларын да ҡайтаралар – оло йәштәгеләрҙе алмайҙар.\n8 сентябрь. Кешелек тарихында иң оҙайлы, иң аяныслы булып ҡан менән яҙылған блокада башлана. Бер көн Таня апаһы Нинаның телефон номерҙары өсөн тотҡан алфавитлы блокнотын табып ала. Уның күпмелер өлөшөнә Нина ниҙер яҙһа, алфавитлы яғы буш була. Ана шул яғына инде “ж” хәрефе битенә кескәй генә ҡулдар тәүге битте яҙа: “1941 йылдың 28 декабре. Женя 1941 йылдың иртәгәһендә сәғәт 12-лә үлде”.\nТаняның икенсе апаһы Нина 1941 йылдың февралендә өйөнә ҡайтмай. Был турала ҡыҙыҡай көндәлегенә бер ни теркәмәй, сөнки апаһының иҫән булыуына ышана. Өмөтләнеүе бушҡа булмай – Нинаны ашығыс рәүештә эвакуацияға оҙаталар. Миша-Михаил да, ҡаты яраланыуына ҡарамаҫтан, һуғыштан иҫән ҡайта.\nЯңғыҙы ҡалған Таняны 1942 йылдың йәйендә балалар йортона оҙаталар. Августа иһә йәтимдәрҙе Шатки ҡасабаһына эвакуациялайҙар. 1944 йылдың мартында, бик ҡаты ауырығандан һуң, Таня Понетаевка ауылында урынлашҡан ғәриптәр йортона күсерелә. Медицина карточкаһына ошондай диагноз яҙыла: “Зәңге, дистрофия, нервылар ҡаҡшауы, һуҡырайыу…” 1944 йылдың 1 июлендә Таняның йөрәге тибеүҙән туҡтай…\nБлокаданан һуң Нина Ленинградҡа ҡайта. Әсәһе үлгәс Таняны бер-ике аҙна ҡараған өләсәһенең туғаны Евдокияға бара. Шунда ун туғыҙ битенә ҡәләм менән сыймаҡланған үҙенең блокнотын таба. Осраҡлы ғына (бәлки, яҙмыш ҡушыуы буйынсалыр) был яҙмаларҙы танышы, Эрмитаждың ғалим-секретары күреп ҡала. Ул уны 1946 йылда “Ленинградты батырҙарса обороналау” тип аталған күргәҙмәгә ҡуя. Осраҡлы ғына һаҡланып ҡалған был көндәлек фашизмдың енәйәтен фашлаған, башкиҫәрҙәрҙең өҫтөнән барған Нюрнберг процесына ла бирелә. Бөгөн ул Санкт-Петербургтың дәүләт тарих музейында һаҡлана. Күсермәләре донъяның барлыҡ мөйөшөнә таратылған. Яҙмалар үлемесле һуғышты ҡәһәрләгән символға әүерелгән.\nАвтор: Интернет селтәрҙәре буйынса Т. МУСИН әҙерләне


ХӘЙЕРЛЕ ЮЛ ҺЕҘГӘ, БЕРЕНСЕЛӘР!\nКүңелле каникулдар тамамланыуға күп ҡалманы. Бер нисә кѳндән уҡыуҙы һағынып ѳлгѳргән балалар ҡулдарына гѳлләмә тотоп, мәктәпкә ашығасаҡ. Сибай ҡалаһының «Ирәндек» лицейы ишеген иһә тәүге тапҡыр 52 уҡыусы асып инәсәк.\nҠалала алдынғыларҙан һаналған белем усағында бѳгѳн 475 уҡыусыға 35 педагог белем бирә. Балаларҙың олимпиада-конкурстарҙа еңеү яулауы уҡыу-уҡытыу, тәрбиә эшенең юғары кимәлдә ҡуйылыуын дәлилләй. 1-се «б» класы етәксеһе Фатима Әхмәҙиева әйтеүенсә, быйыл да малай-ҡыҙҙарын 1-се класҡа «Ирәндек»кә бирергә теләгән ата-әсәләр күп булған. 100-гә яҡын ғариза алынған.\nТәүге тапҡыр мәктәп партаһы артына ултырасаҡ Ләйлә Горстова, Илмир Халиҡов һәм Регина Ғѳбәйҙуллиналар ҙа (һүрәттә) 1 сентябрҙе түҙемһеҙләнеп кѳтә.\n—Уҡыу кәрәк-яраҡтары күптән әҙер, портфелгә һалынған,—ти улар.\nАҡ елкәнле белем карабына аяҡ баҫасаҡ беренселәргә изге теләктәребеҙҙе еткереп, тырышып уҡыуҙарын теләп ҡалабыҙ.


Республикала йәнә йәштәр тауышы яңғырай » "Йәшлек" гәзите\nГазета "Йәшлек" » Новости » Мәғариф » Республикала йәнә йәштәр тауышы яңғырай\nЙәштәр көнө алдынан Зәйнәб Биишева исемендәге Башҡортостан «Китап» нәшриәтендә «Йәштәр тауышы» серияһы донъя күрҙе. Быйыл исемлеккә ижад өлкәһендә тәүге ышаныслы аҙымдарын яһаған йәнә биш автор өҫтәлә. Бына уларҙың исемдәре: Зимфира Әбүшаһманова, Айгөл Айытҡолова, Гөлнур Ҡыуатова, Оксана Кузьмина, Альбина Хәлиуллина. Әйткәндәй, үҙҙәре менән яҡынданыраҡ танышайыҡ.\nГөлнур Ҡыуатова Ейәнсура районының Юлдаш ауылында тыуған. Тамырҙары менән Ырымбур өлкәһе башҡорто. Силәбе дәүләт мәҙәниәт һәм сәнғәт академияһында белем алғас, хеҙмәт юлын тыуған ауылы китапханаһында башлай. Хәҙерге ваҡытта Башҡорт дәүләт медицина университетының китапханаһында баш белгес булып эшләй.\n«Тик һөйөүҙән тора йөрәгем» йыйынтығы авторҙың тәүге китабы. Ижадының төп темаһы – мөхәббәт. Был йыйынтығында йәш шағирә һөйөү хистәрен төрлө яҡтан сағылдыра. Шиғырҙарында ихлас, эскерһеҙ бала тауышы ла, үҙәккә үтер яуапһыҙ мөхәббәт һағышы ла ишетелә.\nТуй сәскәһе шиңде һине көтөп,\nУҡылмаған никах үкһетте.\nҺуңғы мәлдә киттек ике яҡҡа,\nЯң(ы)лышыуҙар өтә йөрәкте.\nҺиңә тигән балдаҡ һаман ята,\nМинең йәрем һаман һин кеүек.\nСиттәр менән үтте беҙҙең\nОшо үкендерә иң элек.\nТуйҙар уҙҙы, йәшәр кәрәк тә бит,\nТик йөрәгем һаман һағына.\nБыл тормошта осраштырыр\nБулыр микән беҙгә тағы ла?\nТатар телендә ижад иткән йәш шағирә Альбина Хәлиуллина Благовар районының Таҡсура ауылында донъяға килгән. Первомайский урта мәктәбендә белем алғандан һуң ике йыл тыуған ауылында балалар уҡыта. Мәктәп йылдарында ижад һәм журналистикаға уянған ҡыҙыҡһыныу уны Башҡорт дәүләт педагогия университетына алып килә. 2000 йылда вузды ҡыҙыл дипломға тамамлап, татар теле һәм әҙәбиәте кафедраһында эшләй башлай. Студент йылдарында “Тамсылар” әҙәби-ижад түңәрәген етәкләй.\n2005 йылда хәҙерге татар прозаһына арналған кандидатлыҡ диссертацияһы яҡлай, 2007 йылда “Заман һәм герой” исемле монографик хеҙмәтен баҫтырып сығара, 2013 йылда сыҡҡан “Туған як әдипләре” китабының авторҙашы ул. Һуңғы йылдарҙа тәржемә менән дә шөғөлләнә, ижтимағи эштәрҙә лә актив ҡатнаша.\nАльбина Хәлиуллинаның шиғырҙары матбуғатта күренеп килә. Баҡыла сыҡҡан “Төрки сүзе” йыйынтығында бер шәлкем шиғыры донъя күрә. Ҡайһы бер шиғырҙары рус теленә тәржемә ителеп, “Бельские просторы” журналында ла баҫылып сыға. Ижадына фәлсәфилек, хис һәм аҡыл хас.\nБыйыл нәшриәттә Альбинаның татар телендә «Синсез…” исемле йыйынтығы баҫылып сыҡты. Автор үҙенең уҡыусыларына лирик шиғырҙарын тәҡдим итә. Тормош мәғәнәһе тураһындағы фәлсәфәүи уйланыуҙар, мөхәббәт утында яныу, табыш-юғалтыу, һөйөнөс-көйөнөс хистәре сағылдырыла уның әҫәрҙәрендә. Бер нисә шиғырына туҡталып китәйек.\nФани донъя –\nКемгә лә ул\nҺин башҡаны өҫтөн күрҙең,\nКүңелемде һалып уттарға.\nМөхәббәтем үкһеп ята\nҠалдырғанға һине яттарға.\nНиндәй генә сәбәп табайым\nҺинең менән бергә атларға.\nТартып ҡына алып булмай:\nЙән һөйгәнем бөгөн яттарҙа…\nАйгөл Айытҡолова Йылайыр районының Юлдыбай ауылы ҡыҙы. Мәктәптән һуң Башҡорт дәүләт университетының башҡорт филологияһы һәм журналистика бүлеген тамамлай. Хеҙмәт юлын Күгәрсен районы “Хеҙмәткә дан” гәзитендә хаттар бүлеге хәбәрсеһе булып башлай, аҙаҡ Мораҡтағы район телевидениеһына хәбәрсе булып күсә һәм 2008 йылдан “Күгәрсен” телевидениеһы етәксеһе вазифаһын атҡара. Бөгөн "Мораҙым" район гәзите хәбәрсеһе булып эшләй.\nЙәш шағирә быйыл "Ҡымыҙ еҫе" китабын ҡулына алды. “Шиғырҙарым элегерәк ғашиҡлыҡ йәки башҡа хис-тойғолар йоғонтоһонда тыуһа, бөгөн яҙғандарым күберәк тормош, кешелек, йәшәйеш хаҡында уйланыуҙарым һөҙөмтәһе”, – ти автор.\nҮлем бөгөн ят ҡунаҡмы икән,\nКеше менән йәнәш атлаған?\nҺин тыуғас та, һуҙмай оҙон-оҙаҡ\nИңбашыңа килеп атлана.\nЙәшәү-үлем. Кеше ғүмерҙәре\nОшо ике үлсәм араһы.\nАрҡаларҙа ят ҡунаҡты йөкмәп\nКем беләлер күпме бараһы …\nОксана Кузьмина рус телендә ижад иткән автор. Ошо көндәрҙә уның “Жители проталин” исемле китабы донъя күрҙе. Йыйынтыҡҡа хикәйәләре һәм нәҫерҙәре ингән. Геройҙары – беҙҙең арала йәшәгән ябай кешеләр. Һәр ҡайһыһы донъяға үҙ ҡарашы, маҡсаттары булған шәхестәр. Был образдар иһә тормошта бер-беребеҙгә иғтибарлыраҡ булырға этәрә, күңелдең иң нескә ҡылдарын тирбәтеп ебәрә.\nӘбйәлил районы ҡыҙы Зимфира Әсмән ҡыҙы Әбүшаһманованың “Гәүһәр ташым” йыйынтығы донъя күрҙе. Тәүге шиғырҙары, мәҡәләләре 8-се синыфтан республика матбуғат биттәрендә донъя күрә башлай. Иң тәүге ижади уңышы – “Йәншишмә” гәзитенең йәш хәбәрсеһе исеменә лайыҡ булыуы. БДУ-ның журналистика бүлеген тамамлай. 2009 йылда "Йәшлек" гәзите үткәргән Рәйес Түләк исемендәге республика шиғыр бәйгеһендә лауреат була. “Үҙ һөнәрем буйынса эшләмәһәм дә, ижадтан ситкә тайпылғаным юҡ, илһам тулҡындарында тирбәлгән минуттарҙа ижад емештәремдең республика матбуғатында донъя күреүе минең өсөн үҙе ҙур мәртәбә”, – ти йәш шағирә.\nЗимфира Әбүшаһманова шиғриәте тын ғына һағышы, тәрән хистәре, тапҡыр һүҙҙәре, үҙенә генә хас сағыштырыуҙары менән арбай. Ябай ғына кисерештәрҙе шиғри һүҙ менән уйландырырлыҡ, фәһем алырлыҡ итеп күңелгә һала. Мәҫәлән, “Иләү” шиғыры:\nИләүҙәргә таяҡ тыҡҡандар бар,\nВайран итеп мыжғыу тәртибен.\nТөҙөгәндәр белә тир түгеп.\nАяҡ аҫтындағы кескәй иләү\nМеңәрләгән йәндәш һыйҙырған.\nШул өйкөмдән ситкә\nИләүҙәге халыҡ бер туған.\nИләү нигеҙенең берҙәмлеге\nӨлгө булһа әҙәм затына,\nТыҡҡан таяҡтарҙы йолҡоп ташлар\nҒәйрәт килер ине халҡыма.\nӘйтергә кәрәк, йәш ижадсыларҙың күңел йылыһы һалып әҙерләгән ижад емештәре 1000 дана тираж менән баҫылған. Уларҙы беҙ ихлас ҡотлайбыҙ, әҫәрҙәре үҙ уҡыусыларын табыр, тигән ышаныстабыҙ. Йәш авторҙарҙың китаптары нәшриәттең фирма магазиндарына һатыуға сығарылған.\nСығыу ваҡыты 27-06-2014, 17:48 | Ҡаранылар: 1065\nТик һөйөүҙән тора йөрәге\nБәхил бул, йырсы шағир!


Рөстәм Хәмитов Владимир Путиндың Рәсәй төбәктәренә яңынан һайланған етәкселәре менән осрашыуҙа ҡатнашты // Сәйәсәт | новости башинформ.рф\nРөстәм Хәмитов Владимир Путиндың Рәсәй төбәктәренә яңынан һайланған етәкселәре менән осрашыуҙа ҡатнашты\n8:55, 18 сентября 2014 Сәйәсәт\nӨФӨ, 2014 йыл, 18 сентябрь. /«Башинформ» мәғлүмәт агентлығы/.\n17 сентябрҙә Кремлдә Башҡортостан башлығы Рөстәм Хәмитов Рәсәй Федерацияһы Президенты Владимир Путиндың Рәсәй төбәктәренә яңынан һайланған етәкселәре менән осрашыуҙа ҡатнашты, тип хәбәр иттеләр төбәк башлығының матбуғат хеҙмәтенән. 14 сентябрҙә уҙған һайлауҙар һөҙөмтәләре һәм алдағы эш пландары тикшерелде.\n— Һайлауҙар лайыҡлы кимәлдә уҙҙы. Уларҙы әҙерләүҙә һәм үткәреүҙә ҡатнашҡандарҙың барыһына ла: һайлау комиссиялары хеҙмәткәрҙәренә, партияларға, бойондороҡһоҙ күҙәтеүселәргә рәхмәтемде белдерәм, — тине Владимир Путин.\nРәсәй Президенты яңы һайланған төбәк етәкселәрен һайлауҙарҙа еңеүҙәре менән ҡотланы һәм алдағы эшмәкәрлектәрендә уңыштар теләне.\n— Иң мөһим һөҙөмтә – ул йәмғиәттең төрлө ҡаршылыҡтар алдында үҙенең берләшә алыуын күрһәтеү. Билдәләп үтергә кәрәк, милли мәнфәғәттәребеҙҙе яҡларға әҙер булған, дәүләтебеҙҙе үҫтереү һәм нығытыу яҡлы сыҡҡан сәйәси көстәр генә хуплау тапты, — тип билдәләне Владимир Путин.


«Киске Өфө» гәзитенең сайты - ҠЫҢҒЫРАУҘЫҢ ЭСЕ БУШ - 2021 - Мәҡәләләр\nҠЫҢҒЫРАУҘЫҢ ЭСЕ БУШ\nЭлегерәк Яңы йыл етә башлаһа, өс ат мисәүләп егелгән санаға ултырып, Ҡыш бабай менән Ҡарһылыу өйҙән-өйгә, ауылдан-ауылға ҡарттарға һәм бала-сағаға күстәнәс өләшеп йөрөй торғайны. Заманы менән бергә был йола ла ваҡыт санаһынан төшөп ҡала бара. Ауыл хакимиәттәре эше яҡшы ҡуйылған урындарҙа ғына һаҡлана был йола. Әммә ажғырып торған аттар елеп килгәнен белдереп, бар халыҡты урамдарға сығырға мәжбүр итеүсе дуғаларҙағы ҡыңғырау сыңы күңел төбөндә сың-сың килеп ишетелеп тик тора. Ҡыңғырау тигәндән, унан саҡрым-саҡрым алыҫтарға китерлек тауыш сығыуы эсенең буш булыуынан килә тип кем уйлаһын инде. "Ҡыңғырауҙың эсе буш" тип әйтелә халыҡ мәҡәлендә. Уның кинәйәһе хаҡында уйланһаң, мәғәнәһе ҡыңғырау сыңынан да алыҫҡараҡ китерлек, Ер шарын урап сығырлыҡ, быуаттарға етерлек. Ошо әйтем хаҡында киңерәк итеп фекер йөрөтөп ҡарайыҡ.\nҠасандыр ике күрше йәшәгән. Уларҙың хәлле йәшәгәне Ҡөрьәнде ятҡа белеп, Ҡөрьән-Хафиз дәрәжәһенә өлгәшкән. Ул мәсеттән сыҡмаған, көнө-төнө намаҙ уҡыған, дин талап иткән бер ғәмәлде лә ҡалдырмай, теүәл үтәп барған. Уның күршеһе, йортонда балалары күп булғанлыҡтан, йыл һәм тәүлек әйләнәһенә эшенән бушамаған, онотҡанда бер генә тапҡыр булһа ла мәсеткә барып намаҙ уҡырға ла ваҡыт тапмаған.\n- Ҡайһылай бәхетле минең күршем. Донъяһы етеш, көнө-төнө намаҙлыҡ өҫтөндә ултырып, Аллаһы Тәғәлә хозурында булыуҙан да ҙурыраҡ бәхет бармы икән был донъяла йәшәгән кеше өсөн, - тип уйлаған эш менән мәшғүл булыусы кеше үҙенең диндар күршеһен осратҡан һайын.\n- Ҡайһылай бәхетһеҙ кеше, көнө-төнө эш тә эш. Мәсеткә барырға аҙ ғына ваҡыт табырға була бит, - тип уйлаған диндар күршеһен осратҡанда.\nКүпмелер ваҡыт үткәс, күршеләр гүр эйәһе булған һәм яндарына һорау алыусы фәрештәләр килгән. Улар күршеләрҙән бәхетле булыу-булмауҙары хаҡында һорашҡан.\n- Эйе, мин ғүмерем буйына изге доғалар менән йәшәп, бик тә бәхетле булдым, - тигән диндар бик ҡәнәғәт ҡиәфәттә.\n- Татырға насип булманы инде өлөшөмә төшкән көмөшөмдө, бәхет мине урап үтте. Ғүмерем буйына көнө-төнө эш өҫтөндә ҡайнаным. Әммә һис тә мандыманым. Балаларым күп булғас, уларҙы ашатырға-эсерергә, кейендерергә кәрәк ине. Үкенескә күрә, намаҙ уҡырға, ғилем эстәргә теләгем ҙур булһа ла, быға минең ваҡытым етмәне, - тигән ғүмере буйына эш менән мәшғүл булыусы күршеһе.\nКүршеләрҙе иң ныҡ аптыратҡаны шул булған: фәрештәләр уларҙың бәхет дәүмәлен бизмәнгә һалып ҡараған һәм ике яҡ та тигеҙ тартҡан. Был хәлде бер фәрештә түбәндәгесә аңлатып биргән. Иғтибарын тәүҙә диндарға йүнәлткән: - Һин матди байлыҡҡа эйә булһаң да, рухи байлыҡ ҡытлығы кисереп йәшәгәнһең. Шул бушлыҡты тултырыу маҡсатында көнө-төнө намаҙ уҡығанһың, ғилем эстәгәнһең. Һин үҙеңдең байлығың уртаһында буп-буш күңелең менән фәҡир кеүек ултырғанһың. Фәҡәт тик донъя малына бәйле нәфсең үлгәс кенә һин рухи байлыҡҡа эйә буласаҡһың. Матди байлыҡты һиңә Аллаһы Тәғәлә күңелеңдәге рухи фәҡирлекте тултырырға күберәк ваҡытың ҡалһын өсөн биргән...\nИкенсе күршегә ҡарап фәрештә былай тигән:\n- Ә һин үҙ ғүмереңдә ярлылыҡтың, хеҙмәт ауырлығының ғазаптарын ныҡ татығанһың. Шуға күрә ғүмереңде бәхетһеҙ үткәрҙем тип иҫәпләйһең. Әммә һин яңылышаһың, сөнки рухи халәт һәм бәхет матди байлыҡ менән үлсәнмәй. Һинең ғүмереңдең һәр миҙгеле рухи көс, ғәм, сәм, доға уҡырға ынтылыш, хыялдар менән тулы булғанға, һин ғүмереңде бәхетле үткәрҙем тип иҫәпләй алаһың...\n- Бер тапҡыр ҙа доға уҡымаған һәм үҙен бәхетһеҙ тойған кеше менән үҙ ғүмерен намаҙлыҡ өҫтөндә үткәргән кешенең бәхет дәүмәле тигеҙ булып сығамы инде? - тип үҙ дәғүәһен белдерергә ашыҡҡан диндар, фәрештәләрҙең һүҙе менән риза булмайынса.\n- Һеҙҙең дәғүәгеҙ урынһыҙ, сөнки Аллаһы Тәғәлә ҡаршыһында һеҙҙең бәхет дәүмәле үҙегеҙҙе бәхетле итеп тойоу йә тоймауға бәйле түгел, - тигән диндарға фәрештә.\n- Барыбер риза түгелмен быға. Мин ғүмерем буйы Аллаһты маҡтап доға уҡыным, күпме дини ғилем эстәнем, мин уҡыған доға-аяттарҙың иҫәбе-һаны юҡ, ә ул ғүмере буйы донъялыҡҡа бәйле тормош, эш менән булды, - тип һаман да сигенергә теләмәгән диндар.\n- Кемгә нимә етмәй, ул шул бушлыҡты тулыландырырға тырыша, - тип яуаплаған уға фәрештә. Был һүҙҙәр диндарҙың ярһыуын шунда уҡ юҡҡа сығарған...\nОшо фәһемле тарихта динле булыу менән иманлы булыуҙың араһында ҙур айырма барлығы күренеп тора. Үҙ ғүмерендә бер генә тапҡыр булһа ла намаҙ уҡымаған кеше ғүмере буйына намаҙлыҡтан тормаған кешегә ҡарағанда иманлыраҡ булып сығыуы бар икән хатта. Һәр хәлдә, был тарихтан күренеүенсә, уларҙың ҡылған ғәмәлдәренә бирелгән баһала бизмәндәрҙең ике яғы ла тип-тигеҙ.\nСовет дәүерендә кешеләр һәм төрлө милләт вәкилдәре бер-береһенә ҡарата ихтирамлы, эскерһеҙ мөнәсәбәттә булды. "Кеше кешегә дуҫ һәм иптәш" тигән һүҙҙәр ҡоро лозунг ҡына булманы. Шул уҡ ваҡытта донъялар үҙгәреп китеп, элекке Советтар Союзында йәшәгән милләттәр үҙ диненә ҡайта башлағайны, дуҫлыҡ һәм иптәшлек мөнәсәбәттәре лә юғала башланы. Бынан ниндәй һығымта яһарға була, тип уйлайһығыҙ? Эйе, тимәк, совет осоронда кешеләрҙең меңәр йылдар буйына тоғролоҡ һаҡлаған дини иман, әхлаҡ принциптары һуғышсан атеизм шарттарында ла дуҫлыҡ, иптәшлек сифаттарына йәшеренеп йәшәгән. Тимәк, ул саҡта кешеләр үҙ асылы менән иманлы булғас, барыбер ҙә Аллалы, динле булып йәшәгән. Күптәрҙең үҙ диненә килгән хәҙерге заманды иманға ҡайтыу тип атап булһа, кешеләр һәм ҡәүемдәр араһында арта барған дошманлыҡты нисек аңлатырға һуң? Әлбиттә, сабыр, иманлы, әхлаҡлы булырға саҡырған дин менән был күренештең араһында бер ниндәй ҙә уртаҡлыҡ юҡ. Икенсенән, беҙ күп кенә кешеләрҙең ошо үҙгәрештәр заманында ысын мәғәнәһендә дингә килеп, Аллаһтың барлығын йөрәге менән тойоп, диндең фарыз ғәмәлдәрен үтәп, үҙе, ғаиләһе, милләте, иле өсөн ҡулынан килгәндең барыһын эшләп йәшәгәнен дә беләбеҙ. Бында инде дәғүәбеҙ икенсе төркөмдәгеләргә ҡағыла.\nӘ хаҡ мосолман менән монафиҡты нисек айырырға һуң? Ошонда инде халҡыбыҙҙың "Ҡыңғырауҙың эсе буш" тигән әйтеме иҫкә килеп төшә. Ә шулай ҙа... Һеҙ нисек уйлайһығыҙ?\nЯҙылған: 24.12.21 | Ҡаралған: 161


Популяр йырсы Гүзәл Уразова ябай халыҡ менән нисек аралаша?\n22 Июнь , 13:20\nПопуляр йырсы Гүзәл Уразова матур, йөкмәткеле йырҙары менән генә түгел, тыныс холоҡло һәм кешелекле, ябай һәм хәстәрлекле булыуы менән дә халыҡ араһында киң билдәле. Уны халыҡ, айырыуса балалар, ихлас ярата.\nМәҫәлән, пандемия ваҡытында күп артистар эшһеҙ ҡалды. Гүзәл Уразова хәләл ефете Илдар Хәкимов менән күңел төшөнкөлөгөнә бирелмәне. Йөклө булыуына ҡарамаҫтан, ярҙамға мохтаж ғаиләләргә аҙыҡ-түлек, уларҙы көндәлек тормоштағы кәрәк-яраҡ менән дә тәьмин итеүгә лә булышты. Күптән түгел, тиктормаҫ Гүзәл балалар йортонан ике сабыйға яңы ғаилә эҙләне. Бер нисә мәсет төҙөргә лә үҙенең хәләл көсөн индерҙе был тырыш ҡатын. Ғөмүмән, уның һанап бөтөргөһөҙ ҡылған изгелектәрен халыҡ онотмай, улар Гүзәл Асҡар ҡыҙына тик рәхмәттәрен, изге теләктәрен генә яуҙыра.\n“Был көндәрҙә Гүзәл менән күҙгә-күҙ ҡарап һөйләшеп, яҡын итеп аралашып алыу форсаты тейҙе, - тип һөйләне «Йәйғор» гәзитенең баш мөхәррире Лира Батыргәрәева. – Ҡарап туйғыһыҙ сибәр ҡатындың йомшаҡ теле, үҙен тотошо, аҡыллы, йылмайып торған күҙҙәре лә, мине үҙенә тартты һәм тылсымлы матурлығы менән әсир итте”.\nБөгөн беҙ етеш тормошта йәшәйбеҙ, әммә, ҡыҙғанысҡа ҡаршы, әлеге көндә барыһына ла кәрәкле булған ыңғай сифаттар юғалып барған төҫлө тойола. Тап ошо йәһәттән Гүзәл Уразова - йәш быуынға ысын миҫал булып тора тип иҫәпләйем!\nМатурлыҡ өлгөһө булған ижади шәхес Гүзәл Уразова пар ҡанаты Илдар Хәкимов, ҡәҙерле балалары менән алдағы йылдарҙа ла һәр бер аҙымын матур эштәр менән биҙәп, уны күңел күҙе менән күреп һәм уның сағыу нурын тойоп, тамашасыһына ихлас өләшһен, бәхетле булһын.


11 Ғинуар 2019, 17:00\nКүлдәргә бай, матур тәбиғәтле Әбйәлил ерендә донъяға килгәнмен. Тыуған ауылым Яңы Балапан Бәләкәй Ҡыҙыл йылғаһы буйында урынлашҡан. Унда бик тырыш кешеләр йәшәй. Береһенән-береһе матур йорттар, урта мәктәп, балалар баҡсаһы, мәсет, магазиндар, клуб бар. Ауылымдың уртаһынан Саңдүҙәк шишмәһе аға.\nӘ бөгөн мин һеҙгә үҙемдең ғаиләм тураһында һөйләгем килә. Атайым менән әсәйем алты балаға ғүмер бүләк иткән. Иң өлкән апайым Әлиә – инглиз теле уҡытыусыһы, үҙ ғаиләһе менән баш ҡалабыҙ Өфөлә йәшәйҙәр. Артур һәм Азамат ағайымдар контракт буйынса хеҙмәт итәләр. Азалиә апайым туғыҙынсы синыфта тик яҡшы билдәләргә генә өлгәшә. Кинйәбеҙ Салауатҡа ике генә йәш булыуға ҡарамаҫтан, төрлө һөнәрҙәре менән ҡыуандырып, кис һайын беҙгә концерт күрһәтә. Мин үҙемдең ғаиләмде бик ныҡ яратам.\nАтайымды ауылда, алтын ҡуллы, тиҙәр. Ул семәрләп тәҙрә яңаҡтары, ҡапҡалар яһай, оҫта итеп мейес сығара. Ә әсәйемдең тәмле итеп ҡойған буҙаһы, ыҫланған ҡороттары телеңде йоторлоҡ. Ул ҡул эшенә лә оҫта. Беҙгә йылы ойоҡтар, бейәләйҙәр бәйләй. Атай менән әсәйгә беҙ ҙә ярҙам итәбеҙ. Йәй көнө күмәкләп бесән әҙерләйбеҙ, еләк, бәшмәк йыябыҙ, артҡанын һатып та ебәрәбеҙ.\nБаҡса үҫтереү серҙәренә беҙҙе лә өйрәтәләр. Мин бәхетле ошондай матур, татыу ғаиләлә йәшәүемә. Киләсәктә Башҡортостаныбыҙға кәрәкле кеше булып үҫермен, илебеҙгә файҙа килтерермен, атайым һәм әсәйем кеүек матур, эшһөйәр булырмын, тип уйлайым.\nРозалиә МӨХӘМӘҘИЕВА, IV синыф уҡыусыһы.\nӘбйәлил районы, Яңы Балапан ауылы.


Башҡорт телендә “көрҫ-марҫ” , “арғазымбай”, “мөзөрөңкө” һүҙҙәре бармы? | Всемирный курултай башкир\nБашҡорт телендә “көрҫ-марҫ” , “арғазымбай”, “мөзөрөңкө” һүҙҙәре бармы?\nОпубликовано 21.01.2020 пользователем Idelkhan\tКомментировать\n“Көрҫ-марҫ” һүҙе, мәҫәлән, күптәрҙе аптырауға һалды.\n“Яңы көн-яңы һүҙ” рубрикаһындағы ошондай һирәк осрай торған һүҙҙәргә Башҡорт теленең диалекттары һүҙлегендә тап булдыҡ.\n“Диалекттар һәм уларға ҡараған һөйләштәр әҙәби телгә әленән-әле һут биреп, уны тулыландырып тороусы тамырҙары улар. Әҙәби тел дөйөм халыҡ һөйләү телендә киң таралған һәм, һөйләштәрҙә булып та, әҙәби телгә әлегә ҡәҙәр алынмаған үҙенсәлекле һүҙҙәр иҫәбенә байый барырға тейеш,”- тип яҙа төҙөүселәре.\n“Йылдар үткән һайын әҙәби телдең үҫеше, һөйләш һәм әҙәби тел араһындағы бәйләнештең көсәйә барыуы, айырым һөйләш һәм диалект вәкилдәренең тығыҙ бәйләнеше, аралашыуы ерле тел күренештәренең юғалыу процесын тиҙләтә”, – тип борсола ғалимдар.\nБашҡорт теле буйынса тикшеренеүҙәр, мәғлүмәттәр туплау дауам итә. Яңынан-яңы һүҙҙәр, күренештәр асыҡлана бара.\n“Яңы көн-яңы һүҙ” тигән рубрикабыҙға битараф ҡалмағанығыҙ өсөн рәхмәт. Үҙегеҙҙең яғығыҙға хас матур һүҙҙәр менән беҙҙе лә таныштырығыҙ, яҙып барығыҙ. Халҡыбыҙҙың үҙенсәлекле һәм ҡабатланмаҫ рухи байлығын бергәләп өйрәнәйек!\n« Приказ Министерства здравоохранения Республики Башкортостан о проведении мероприятий в рамках Республиканского конкурса Трезвое село 2019 года